
Ell CONSIDERING 

BLOCKING U.S. 
VISITORS FROM 
ENTERING DUE 
TO VIRUS SURGE 

ESAKI tabata un “breaking news” di CNN 
ayera, cu a hala nos atencion, Pasobra Aruba 
cu tambe ta forma parti di Union Europeo, e 
medida aki tambe lo ta valido pa Aruba, net 
awor cu Aruba a anuncia di lo habri frontera 
cu Merca dia 10 di juli awor. 

Paisnan di Union Europeo si ta mas flexibilisa 
cu nan restriccionan. No por bisa esey di Merca, 
unda por constata cu tin mas aumento di Co- 
vid 19. Pesey Union Europeo ta considerando 
pa block tur bishitante Mericano pa nan pais. 
Merca no ta serio den su intencionnan pa baha 
e cononavirus, dos diplomatico di EU a laga sa. 

a E criteria ta cu mas y mas e virsus ta sigui 
circula y ta aumentando,” un diplmatico di EU 
a laga sa. 



Pesey tin voz ta lanta pa no laga bishitantenan 
Mericano drenta ningun pais miembro di EU. 

No decision final no a ser haci ainda, pero ta 
keda pa cada miembro di Union Europeo dicidi 
si ta permiti bishitantenan Mericano drenta of 
no. 

New York Times tabata e prome medio cu a ra- 
porta riba e posibilidad aki. CNN a pidi State 
Department su comentario riba e intencion 
aki, pero no a haya reaccion ainda. 

Nos di AWEMainta tambe ta uni nos mes pa 
sa opinion di Gobierno di Aruba, riba e posibi- 
lidad aki. Aruba como parti di Hulanda, unda 
nos tur tin pasaporte di Union Europeo, tambe 
lo tin cu blokea bishitantenan Mericano? 

Francisco Jansen a hoga pabao di Boca Catalina 



DIAMARS mainta pa 11:47 Central di Polis a wordo 
notifica cu un persona masculino lo mester a drenta 
lama na Boca Catalina pa mas o menos 9:30 y nan no a 
wak e mas. Di biaha Central di Polis a pone Maritiem 
Politie na altura, na nan turno a saca e boto di Polis 
y tambe a lanta e helicopter di Polis pa cuminsa cu e 
busqueda. 

Pa 1:11 di merdia helicopter ta encontra e curpa sin bida 
di e persona na varios miya pabao di Boca Catalina. 


Pa 1:50 dr. Texier ta constata morto di Francisco Jan- 
sen, naci na Aruba 10-10-1939 (80 aña). 
Slachtofferhulp a presenta p’asina guia e famia den e 
momentonan aki. 

A dura casi 4 ora pa haya e curpa. 

Na costa, patruyanan a cuminsa haci investigacion riba 
e pañanan haya y a bin topa cu un cedula cu ta cuadra 
cu e nomber di e persona riba kende e auto staciona 
den becindario ta registra. 

Tabata trata di un Chevrolet Aveo, registra na un apar- 
tamento na Paradera y e doño ta Francisco Jansen di 
80 aña. Na october awo e lo mester a cumpli 81 aña. 
Famianan tabata desconsola n’e sitio, pasobra Francis- 
co Jansen tabata bon. Pero ta sospecha cu na momento 
cu el a drenta awa, a bira malo y no por a yuda su mes. 

Cuerpo Policial y AWEMainta ta manda palabra di 
condolencia na famia di e fayecido. 


Ocho aña pa 4 Colombiano envolvi den 
transporte den 1500 kilo di cocaina 


Victor Hilario Andrade Moriano, 
Juan Andrade Moriano, Antonio 
Guitierrez y Carlos Alberto Chaver- 
ra Castrillon via di video call a haya 
e sentencia cu Corte a impone riba 
nan pa importacion di un cantidad 
basta grandi di droga. 

Ta trata di e grupo cu a keda deteni 
dia 29 di november, 2019 cu un car- 
gamento di 54 bulto cu cocaina cu 
tabatin un peso total di 1500 kilo. 

E cuarteto, entre nan dos ruman, 
tabatin suerte, pasobra enbes di 10 
aña, e castigo impone tabata menos. 

Pa Corte a keda legalmente proba 
cu a viola ley di droga riba e fecha 
ya menciona. 


Huez a cuminsa pa splica cu nan 
Abogado a menciona cu nan a 
comete e delito bou di presion y me- 
nasa. E splicacion aki, Huez a bisa, 
Corte no ta acepta esaki. 

E Magistrado a splica e acusadonan 
cu no ta kere cu e boeinan pa trans- 
porta e 1500 kilo di cocaina. No ta 
kere cu doñonan di e droga ta bay 
mustra asina hopi confiansa den 
personanan cu nan no conoce pa 
transporta 1500 kilo di cocaina pa 
nan. Un cargamento cu tin un balor 
di miyones di dolar. 

A mustra riba declaracion di dos di 
e acusadonan, kendenan na prome 
instante a declara cu a contracta 
nan pa haci e transporte. 


Despues di ripiente a hala atras 
riba e declaracion aki y bisa cu nan 
tambe tabata bou di menasa. 

A tene cuenta cu ta trata di un 
cantidad hopi grandi di droga cu a 
transporta y droga tin consecuenci- 
anan negativo pa comunidadnan di 
mundo. 

Personanan bou influencia ta comete 
delitonan of otronan ta comete deli- 
to pa haya placa pa cumpra droga. 

Fiscal a pidi un castigo di 10 aña, 
pero Corte a condena nan na 8 aña 
di prizon, ya cu ta prome biaha cu 
nan ta haya nan mes envolvi cu 
husticia aki na Aruba. Nan tin dos 
siman di tempo pa dicidi si ta apela 
e decision aki. 

Noticia falso ta circula 

No tin ningun caso nobo di Covid 


AYERA merdia a cuminsa circula informa- 
cion cu dos caso nobo di coronavirus a keda 
constata. Y ta di personanan kendenan reci- 
entemente a bin di Hulanda. 

Departamento di Salud Publico tambe a tuma 
nota di un rumor insistente cu ta circulando y 
laga sa cu no ta cuadra cu berdad. 

Como e departamento cu durante e crisis aki 
a percura pa trece tur informacion alcaso sin 
sconde nada, comunidad por ta trankilo y sa 
cu DVG no ta sconde nada. 


Pa loke t’e rumor circuando riba posibel 
2 caso positivo nobo di Covid 19 cu DVG 
ta sconde, nos kier declara enfaticamente 
cu e rumor aki ta completamente falso y ta 
lamenta cu hasta nomber y fam di person- 
anan ta wordo menciona. 

Algun dia pasa tambe a circula un otro rumor 
di caso positivo den hospital. Esaki tampoco 
tabata berdad. Hospital tin su proceduranan 
interno cu nan ta sigui ora un persona bin di 
exterior y mester wordo interna den hospital. 


Esaki no nifica cu e persona tin Covid 19, e 
persona ta wordo isola pa descarta tur otro 
virusnan cu ta existi. 

Como un departamento responsabel, comu- 
nidad por ta trankilo cu nos ta traha pa cuida 
salud di henter comunidad. 

Cualkier situacion cu por surgi di cual por tin 
efecto riba salud di nos comunidad, DVG lo 
duna tur informacion necesario na un mane- 
ra transparente y responsabel. 


Drs. Mervin Wyatt-Ras (AVP): 

Aruba mester habri frontera 
na un manera responsabel 


Parlamentario drs. Mervin Wyatt-Ras tabata 
durante conferencia di prensa di AVP pe a 
trece padilanti cu enbista cu nos ta den un 
“soft opening“di nos frontera entre 15 di juni 
y 1 di juli y cu despues lo yega buelonan di 
otro paisnan ta esencial cu esaki lo mester 
sosode na un forma responsabel. 

E preocupacion ta no solamente p’e 
salud di e pasahero sino tambe pa nos 
propio cuidadanonan cu ta traha na airport y 
den of rond di turismo. Nos mester ta prepara 
pa proteha turista y nos propio hendenan. 

Por mira un pais manera Canada. E pais aki 
lo bay midi temperatura di pasaheronan na 
su diferente entrada. Contrario n’esaki na 
Aruba ora haci preguntanan n’e Minister e 
no ta contesta debidamente. 

Wyatt-Ras a bolbe haci pregunta den reunion 
cu ATA y despues e reunion cu AHATA 
encuanto diferente forma pa garantisa salud 
di tanto e biahero como e trahador cu ta topa 
cu e biahero. A contesta cu lo instala un 
thermal camera na entrada y tambe lo midi 
temperatura. 

Segun Wyatt-Ras e personanan cu 
ta traha na Imigracion y control di 
paspoort mester ser proteha pa medio 
di mondkapjes, handschoen y suficiente 
handsanitizer. Diferente di e trahadornan a 
demostra nan malconto pasobra Ministernan 
a bin cana den airport sinembargo no a 
regla e material priminti n’e personal. 


Algo cu Wyatt-Ras ta preocupa p’e y a 
cuestiona ta tambe t’e posibilidad di haci test 
di COVID prome cu e pasahero subi avion. 
Lo usa e “selfreported health declararion 
form”, locual ta keda n’e pasahero di duna e 
informacion corecto. 

Wyatt-Ras a haci pregunta al respecto 
y a cuestiona esaki. E Parlamentario ta 
di opinion cu e pasahero por haci un CO VID 
test/un test medico prome cu e biaha. E 
avionnan por pone esaki como condicion 
paso si un persona, kende ta COVID 
positive ta den avion na yegada mester di un 
trato special separa y esnan cu a sinta rond 
di dje mester ser poni den cuarentena, cu 
tur e gastonan y inconvennecianan cu esaki 
ta trece cu n’e pa pais Aruba y p’e turistanan 
cu bay den cuarentena. 

Nos pais ya caba no tin suficiente medionan 
financiero. Pesey tanto e aerolinea como 
Gobiemo di Araba mester yega na un 
acuerdo p’e test di COVID mester por 
wordo haci prome cu e pasahero subi avion. 
Nos interes ta pa proteha nos trahadoman no 
solamente esnan cu ta traha den Aeropuerto 
sino esnan cu ta traha pafor di Aeropuerto 
den hotel, taxi, bus, restaurant, baman etc. 
No ta costa nada 

pa disuti cu e aerolineanan cu tambe tin 
interes pa transporta pasahero. Nan tambe 
kier gana placa y asina kizas por yega na un 
acuerdo pa garantisa salud di no solamente 
e pasaheronan sino tambe otronan envolvi. 
Lo tin un rondleiding y lo bolbe haci e 
pregunta pa wak ki contesta ta ricibi. 



Nos por habri frontera pa garantisa trabou 
pa nos hendenan, pero nos mester ta safe, 
pasobra si no nos lo haya nos mes cu otro 
casonan di COVID 19 dor di cual kizas 
lo mester bay “lock down” y esey lo ta 
desastroso pa nos economia, nos trahadoman 
y tur esnan cu ta carga Aruba. 

Nos mester ta hopi conciente di esaki y papia 
di dje, pasobra n’e momento aki dor cu nos 
no tin suficiente medionan financiero AZV 
ta cortando den nos hendenan. 

Nos hendenan humilde tin cu 
duna un eigenbijdrage ora nan bay 
den exterior pa loke ta trata nan 
daggeldvergoeding y nan acompañantenan 
no ta haya di daggeld y ora nan biaha cu 
nan ser keri pa compañe nan mester paga un 
eigenbijdrage na ticket di 300,- florin. 

Ta corta tambe den pashentnan cu ta 
tuma dialyse. P’e motibonan aki nos no 
por permiti nos mes cu tin mas gastonan di 
salubridad ora cu habri nos fronteranan. 
Wyatt-Ras tin confiansa den e profesionalnan 
di crisisteam, pero e ta haya cu Gobierno 
mester delibera over di e test p’asina por 
garantisa cu na momento nos habri e frontera 
esaki ta na un forma responsabel. 

TUR HENDE KU 
KIER BIRA 
PROVINSIA Dl 
HULANDA TUMA 
EHEMPEL Dl 
BONEIRU. Nl 
PISKA BO NO POR 
PISKA NA DRECHI 

Algo cu a resalta ta cu e pueblo di Aruba no ta mucho na haltura 
di su derechonan fundamental (grondrechten). Tin ta bisa cu ta 
pasobra e educacion general di nos pueblo ta hopi abou, y pesey 
tambe por wordo manipula facil dor di iglesianan, dokternan 
falso y no lubida Gobiemo y politiconan entre otro. 
+++++++++++++++++ 

Usando e ley di calamidad via un ministeriele regeling 
Gobiemo a bin cu un hala di medida pa kita parti di derechonan 
ey p’e situacion di crisis causa pa Covid 19. Y esaki a wordo 
haci mundialmente. Pero esnan cu a sigi noticia intemacional 
por a lesa cu te hasta Nacionnan Uni a hala atencion di varios 
pais pa no abusa di esaki. Paisnan no democratico a usa e crisis 
pa haci nan grip riba e pueblo mas grandi. 
++++++++++++++++++++ 

Na Aruba e regla cu bo no por ta den bo cura di cas durante 
TdQ hopi a wak como un abuso di poder di Gobierno. Y ta bon 
e Decano Ordo di Abogado a hala atencion di Gobierno, pero 

hopi lat. 

+++++++++++++++++++ 

No ta pornada cu cada tres dia mester verleng e M.R. husto, 
pasobra e ley a wordo traha pa por haci posibel pa kita derecho 
di ciudadanon no mas cu 72 ora cu lo por wordo extende. 
Pero e ley no tabata previsto pa haci tal pa lunas largo. Pero 
TdQ a wordo impone na hopi pais obligatoriamente pa hopi 
tempo aunke den algun pais pueblo a subi caya protesta. Ta di 
menciona cu na Hulanda no a usa TdQ y toch a flatten the curve 

++++++++++++++++++++ 

Pesey ta di lamenta cu ainda tin hende cu lo kier sigi cu TdQ cu 
lo t’esnan cu no sa di nan derechonan fundamental. Te hasta nos 
Comisario interino di Polis a vocifera su mes den tal direccion 

como un advertencia. 
++++++++++++++++++++ 

Loke pueblo kier sa awor ken ta bay paga e tres cumindanan 
diario cu e 400 hendenan cu mester wordo sera pa 20 dia lo 
mester haña den KIA. 


See Translation 

CU sumo placer Parlamentario Alan How- 
ell a ricibi e noticia presenta pa Minister 
Andin Bikker cu pais Aruba lo tuma over 
dos truck special di Royal Schiphol Group 
N.V. pa Brandweer. 

E mandatario a haya aprobacion di Con- 
seho di Minister pa tuma over dos Airport 
Crash Tenders den cuadro di e cooperacion 
cu Aruba Airport Authority N.V. tin cu 
Royal Schiphol Group N.V. Ta trata aki di 
trucknan special pa Brandweer por com- 
bati candela riba tereno di Aeropuerto y lo 
contribui na duna asistencia adicional p’e 
proximo añanan. 

Howell ta aplaudi e determinacion di Min- 
ister Bikker cu den e temponan dificil den 
cual mundo henter ta pasando aden a bus- 
ca solucionnan cu ta financieramente car- 
gabel pa Aruba tog por haya crash truck- 
nan adicional, mientras cu a crea e opcion 
pa laga haci modificacionan special pa 
Brandweer por yega na un Service Level 
Agreement pa mantene e Crash Tenders 
den condicion optimo. 

Finalisando Alan Howell a indica cu e ta 
spera cu dentro di poco nos por ricibi e 
trucknan na Aruba y asina fortalece e ser- 
vicio di Brandweer na Aeropuerto. 


Parlamentario Alan Howell 


Brandweer lo haya 
dos crash trucks pa 
combati candela riba 
tereno di Aeropuerto 

Stichting Casa Cuna Progreso zoekt perdirecteen 

Bestuurslid v/m 

Achtergrond 

Stichting Casa Cuna Progreso (Casa Cuna) heeftde verantwoordelijkheid voor tijdelijke 24-uurs opvang van kinderen van 0 
t/m 6 jaar (in bijzondere gevallen tot 8 jaar), die thuis veelal te maken hebben gehad met traumatische ervaringen, zoals 
mishandeling, misbruik, verwaarlozing of huiselijk geweld. Ook de ouders van de kinderen worden door Casa Cuna 
begeleid. Voorts is er bij Casa Cuna de mogelijkheid voor een dagbehandeling. Tot slot, biedt Casa Cuna opvang, zorg en 
begeleiding aan tienermoeders in het in 2019 geopende Cas Diet Booi. 

Casa Cuna wordt geleid door een bestuur bestaande uit maximaal 7 leden waarvan één de voorzitter is. Het bestuur wordt 
in de uitvoering van zijn taken bijgestaan door het management van Casa Cuna, welke geleid wordtdoor de directeur. 

Profiel 

Casa Cuna is voor de functie als bestuurslid specifiek op zoek naar dynamische personen c.q. professionals met een 
juridische, (bedrijfs)economische, (sociaal)pedagogische en/of medische achtergrond die in het bijzonder hart hebben voor 
hetwerk datdoorCasa Cuna wordt verricht. Een stevige affiniteit met de sociaal-maatschappelijke zorg strekt hiernaasttot 
aanbeveling. Voorts acht Casa Cuna voor de vervulling van de functie een aantal algemene kwaliteiten van belang, zijnde 
o.m.: 

Bestuurlijke c.q. managementervaring in het bedrijfsleven, de publieke sector en/of maatschappelijke organisaties; 
Maatschappelijke betrokkenheid en inzicht in de verhoudingen tussen en de werking van de overheid en hetsociaal- 
maatschappelijk (midden)veld; 

Sterk analytisch vermogen; 

Integer en flexibiliteit bij het streven naar consensus. 

Benoemingsprocedure 

Bestuursleden worden gekozen door het bestuur en voor een periode van drie jaar benoemd. Herbenoeming is mogelijk. 

Omvang benoeming en bezoldiging 

In beginsel vergadert het bestuur eenmaal per maand. De functie van bestuurslid is onbezoldigd. 

Informatie 

Voor meer informatie omtrentde vacature kan contact opgenomen worden metde directeur mevrouw Renate van Dongen 
via: directie@casacuna.aw. 

Kandidaten voor deze vacature worden verzocht hun, met reden omklede, brief en curriculum vitae uiterlijk 13 juli 2020 te 
richten aan: 

Stichting Casa Cuna Progreso 

t.a.v. de secretaris mevrouw Gwendy Koopmans 

Pos Chiquito 4 

P.O. Box 733 

ARUBA 

e-mail: directie@casacuna.aw 

U wordt verwacht op de enveloppe 'persoonlijk en vertrouwelijk' te vermelden. Uw gegevens worden vertrouwelijk 
behandeld. 

lln total di 1955 compania y taxista 
ya a ricibi nan seyo di pre-check di e 
Aruba Health and Happiness Code 


Oficina di Turismo di Aruba (A.T.A.) cu orguyo a anuncia 
cu un total di 1955 compania y taxista ya caba a exitosa- 
mente completa e registracion y checklist cu ta forma parti 
di e prome fase di e Aruba Health and Happiness Code (HH 
Code), pa cual nan ta wordo otorga un seyo colorido, cual t’e 
seyo di pre-check. A.T.A. conhuntamente cu Departamento 
di Salud Publico (D.V.G.) a lansa e programa di HH Code 
cu e meta pa sigura cu protocolnan di higiena y salud ta 
na un nivel cu nos bishitantenan ta spera ora di bishita un 
destinacion turistico manera Aruba. 

Den transcurso di siman pasa, un total di 352 seyo di pre- 
check a wordo otorga p’e sectornan di ‘Taxi’, ‘Car Rentals’, 
‘Tour Operators’, ‘Spa & Salon’, ‘Casinos’ y ‘Watersports’. 
Tur compania y taxista cu a yena e registracion debida- 
mente a ricibi un email confirmando cu nan a completa e 
prome fase di e programa pa cual nan ta wordo otorga e 
seyo di pre-check. Ta haci un apelacion na tur compania y 
taxista cu a registra pa verifica si a ricibi e email aki, mi- 
rando cu esaki lo por a bay den ‘junk mail’. 


Companianan cu ya a ricibi e email di confirmacion por pasa 
busca nan seyo di pre-check riba diamars of diahuebs na 
oficina principal di A.T.A. situa pabou di Talk of the Town. 
Por pasa busca e seyo di pre-check durante oranan di tra- 
bou entre 8:30 AM y 12:00 PM of entre 1:00 PM y 4:30 PM. 
Na momento di busca e seyo di pre-check, mester presenta 
un copia di e email di confirmacion cu a ricibi y lo mester 
firma p’asina haya e seyo di pre-check. 

A.T.A. ta felicita y gradici tur compania y taxista cu ya a 
completa e prome fase di e programa cu e meta final pa ob- 
tene e seyo di oro. 

Ademas, ta urgi tur compania den e sectornan di ‘Spa & 
Salon’, ‘Casinos’ y ‘Watersports’ cu no a registra ainda pa 
haci esaki no mas tarda cu 1 di juli. 

Pa mas informacion tocante e HH Code y con pa registra 
por bishita www.arubacovidl9.org/ahhc of por manda un 
email na healthcode@aruba.com . 


Continuacion di construccion na Malmok 



Departamento di Obra Publico ta informa pueblo di Aru- 
ba en general cu awe, 24 di juni 2020, lo continua cu e 
trabounan di construccion fase 2 di Malmok boardwalk. 


Lo construi den e area di peaton, un vloer di concreet 
sigui pa un vloer di klinker cu kolomnan, ponemento di 
luz y lo construi un boardwalk na altura di Fisherman’s 
Hut. 

Tambe n'e draaikom na altura di Fisherman's Hut lo construi un 
plateau di trafico cu lo conecta cu e caminda di Malmok. 

E trabounan aki lo tin un duracion di 100 dia y lo cera 
e area di construccion cu hekinan di trafico. 

En conexion cu esaki Departamento di Obra Publico ta 
haci un peticion pa no haci uzo di e area di construccion. 

DOW ta pidi tur automobilista, negoshi y otro usuari- 
onan pa tene cuenta cu e inconveniencia cu e trabou- 
nan aki lo por ocasiona, pa cual nos ta pidi nos disculpa. 



















Diaranson, 24 Juni 2020 


AWEMainta 


7 



Minister di Cultura Xiomara Maduro: 


COVID 19 a trece cambio den celebracion di Dia di San Juan 

Lo bay bek pa un fiesta den sabana na cas hunto cu famia 



Minister di Cultura Xiomara Maduro ta informa cu COVID 19 a trece cambio 
den e celebracion di Dia di San Juan awe diaranzon 24 di juni. E mandatario a 
enfatisa cu debi cu no por tin aglomeracion di hende no por tin e celebracion 
den Centro di Bario manera custumbra. 

Minister Maduro a bisa cu lo bay bek n’e manera di celebracion di antes, esta 
un fiesta den sabana na cas hunto cu famia. 

Alabes tin un peticion di brandweer pa no cende candela, ya cu esaki ta 
malo pa nos salud, specialmente awor cu na Aruba tin e situacion di e stof di 
Sahara. 

Shon Wantomba y e Fiesta di San Juan_ 

E dignatario a sigui informa cu Departamento di Cultura (DCA) a prepara un 
Proyecto Escolar di Dera Gay 2020. E aña aki lo ofrece na tur alumno di e 
prome klas di scol basico, como ta alumnonan cu a bin di scol preparatorio, 
e buki titula: Shon Wantomba y e celebracion di Dia di San Juan, un buki di 
storia di e celebracion di Dia di San Juan. 

E storia a wordo scirbi pa Edselyn Figaroa y a wordo diseña y ilustra pa sra. 
Leidys Ledezma. 

Ademas tur scol basico lo ricibi un USB cu e contenido di un film cortico di e 
buki Shon Wantomba y e celebracion di Dia di San Juan. E scolnan por haci 
un presentacion p’e scol completo of cada klas por pase p’e muchanan wak. 
Departamento di Cultura (DCA) lo entrega e buki y USBnan na tur scol 
basico. Pa mas informacion por tuma contacto cu señora Marlene Lampe na 
number di telefon: 582-2185. 



Programa Special na Television Fiesta di San Juan ‘Dera Gay’ 

Ministerio di Cultura, UNOCA, Departamento di Cultura y Comision 
Celebracion di Dianan Nacional hunto cu TeleAruba ta bay presenta un 
programa di television Fiesta di San Juan ‘Dera Gay’. Esaki lo ta un programa 
en bibo cu lo wordo pasa awe diaranzon dia 24 di juni, di 6 ‘or di atardi pa 8 
‘or di anochi na canal 23 y canal 42. 

Den e programa aki lo trece dilanti con tabata celebra Dia di San Juan antes 
den sabana di cas cu famia. 

Lo tin presentacion di banda Tipico, Grupo di Baile, Entrevista, Wega pa 
medio di pregunta cu e televidente lo por participa y gana premio. 

Minister di Cultura ta invita pueblo en general, specialmente mayoman pa 
wak e programa aki hunto cu nan yiunan. Ta importante pa nos muchanan ta 
bon informa riba e fiesta y tradicion popular di Fiesta San Juan, Dera Gay 
cu ta un di e celebracionnan mas popular di herencia cultural di Pais Amba. 

Rocco Tjon (MEP): 

Parlamento a aproba 750 mil florin 
pa por brinda pakete di cuminda 


CEDE Aruba a entrega un peticion na Gobierno pa haya ayudo 
financiero p’asina Fundacion pa nos Comunidad por reparti mas 
pakete di cuminda. E crisis aki ta hopi serio y hopi famia no tin 
placa ni cuminda. 

Ministerraad a dicidi di brinda e ayudo financiero aki y diabier- 
na Parlamento completo a sostene e decision di Gabinete Wever- 
Croes. 

PLAN PA REPARTI PAKETE DI CUMINDA 

CEDE Aruba a reuni cu Rode Kruis Aruba, Caritas, HIAS, IOM y 
UNHCR pa yega na un plan pa loke ta trata yudansa di cuminda. 
Meta di e plan aki ta pa por reparti e paketenan na un manera 
eficiente. 

Na mes momento ta percura di e forma aki cu recursonan limita ta 
wordo uza optimal, segun Rocco Tjon, lider di fraccionn di MEP . 
Na prome lugar e ayudo ta wordo duna n’esnan cu no a bin na 
remarke pa FASE. Despues ta duna prioridad n’esnan cu a bin 
na remarke pa FASE, pero no a ricibi pago ainda. Y tambe esnan 
vulnerabel den nos comunidad cu no tin manera y tampoco sosten 
social. 


-Mainta 

#1 Onltne 

PARTICIPACIONIMPORTANTE 



En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 



FUNDACION PA NOS COMUNIDAD 

Fundacion pa nos Comunidad (FPNC) ta 
yuda miles di famia, y na april 2020 a repar- 
ti mas cu 2000 pakete di cuminda. Nan a 
señala cu e peticion p’e ayudo aki a sigui 
aumenta. 

FPNC ta duna prioridad n’esnan local y 
hunto cu Directie Volksgezondheid a yega 
na un pakete di cuminda cu por ta di ayudo 
pa un famia pa henter un luna. 

PA CONCLUI 

E crisis actual ta hopi serio. Hopi famia a 
perde trabou y nan entrada, y ta depende 
por completo riba sosten financiero atrabes 
di FASE. 

Di otro banda masha hopi compania ta de- 
pende awor di e areglo cu Gobierno pa loke 
ta “Loonsubsidie”. Pero e seriedad di e crisis 
actual ta bira mas bisto ora cu e cantidad 
di esnan cu ta aplica pa pakete di cuminda 
aumenta. 

E number ganadornan di e gran sorteo 
di rifa di Rotary Club Aruba ta conoci 


DIASABRA 20 di juni a tuma lugar e sorteo di e grandioso rifa di 
Rotary Club Aruba. E benta di rifa a bay hopi mas mihor cu Rotary 
Club Aruba a spera. 

Dor cu e benta di rifa a cuminsa desde januari caba. Y por a mira 
miembronan di Rotary Club Aruba durante paradanan di Carnaval 
promoviendo esaki grandemente. 

Nos tin cu remarca cu dos di e premionan a wordo gana p’esanan cu e 
cumpra rifa n’e paradanan di Camaval. E iniciativa aki a resulta hopi 
positivo p’e benta. Den presencia di Notario a saca e numbernan 
ganador, cual ta lo siguiente: 

Ptemio 1:2020 Kia Seltos SUV - M327 
Remio 2: Voucher di Maduro Travel - #7472 

Remio 3:2 Tickets Amba-Amsterdam-Amba cu KLM - valido pa 1 aña - #6885 

Remio4: TCL65” SmaitTV di AMC Unicon - #13315 

Remio 5: Apple iPhone 11,64GB unlocked di Boolchand’s - #3483 

Remio 6: Afl. 1.500,- Gift Certificate di Kooyman - #5978 

Ptemio 7: Afl. 2.500,- Cannondale mountain bike di FX Spoits - #10225 

Ptemio 8: Afl. 1.500,- Gift Cerfificate di Boolchand’s - #10765 

Ptemio 9: Afl. 1.000,- Gift Cerfificate di Ling&Sons - #2121 

Ptemio 10: Weekend stay 2 dia pa 2 patsona na Divi Resorts Amba - #1004 

Ptemio 11: TCL InveiterAirco 12000BTU di AMC Unicon - #7949 

Ptemio 12: Afl. 750,- Gift Certificate di Pearl Gems - #5510 



Masha pabien na tur ganador cu den e siguiente dianan lo wordo 
aserca dor di un miembro di Rotary Club Araba pa por entrega e 
premionan. Y hopi danki na tur esnan cu a aporta na nos rifa. Nos 
ta conta cu bo(so) contribucion atrobe otro aña, asina President 
América Barrios a comenta. 

Tur fondo recauda lo bay bek na comunidad. Den e siman nan cu ta 
bin Rotary Club Aruba lo haci entrega di donacion n’e fundacion nan 
den nos comunidad. Danki un biaha mas na tur esnan cu a contribui 
pa hasi esaki posibel. 



Conserva 

nos tradicion 
y nos cultura 


Feliz dio di Son Juon 


SETAR 

Creando Conexion 

Bishita di Jellyfish den nos lama 





DESPUES di un tempo largo di secura y 
hopi calor, porfin nos por a disfruta recien 
di poco awacero. E tempo no tur dia ta mes- 
cos mas y tin dia biento ta cambia. Esaki ta 
haci cu e coriente den lama tambe ta varia 
cu e consecuencia cu nos por haya bishita di 
animalnan inusual den lama. 

Directie Natuur en Milieu (DNM) a haya 
un notificacion cu tin varios persona y mu- 
cha cu a bira victima di un encuentro menos 
placentero cu Jellyfish/Kwal. 

A pesar cu ningun sorto di Jellyfish/Kwal ta 
protegi pa ley, nan ta actualmente presente 
den nos awa teritorial y ta yega hopi cerca 
di canto na nos playanan en particular. 
Loke nos ta experiencia no ta nada mas cu e 
temporada cu Jellyfish ta abundante. Esaki 
ta nan temporada. E ciclo di bida di e Jel- 
lyfish ta hopi peculiar. 

E ta aparenta di ta un animal y ora e caba 
di reproduci y laga su webonan atras, esaki- 
nan ta cay den e tera y ta crece den forma 
di un polyp cu ta parce un mata di lama. 
Esaki na su turno ta laga varios parti los, 
cual un biaha mas ta bira un Jellyfish. Tin 
hopi sorto di Jellyfish/Kwal. Tin especie ta 
peligroso y otronan no. 

Como cu esaki ta casi transparente bou di 
awa, nos no ta not’e na tempo y por yega 
demasiado cerca cu consecuencia cu e ta de- 
fende su mes. Esaki ta pasa pa medio di su 
tentakelnan, cu ora nan yega den contacto 
cu bo cuero, e ta hinca’bo cu miles di micro- 
hangua cu ta contene veneno. E por causa 
hopi daño na nos curpa. 

Depende di e sorto/especie di Jellyfish/Kwal, 
esaki por tin consecuencianan fatal. P’esey 
nos ta pidi un y tur pa ta mas cauteloso den 
e dianan aki y pa tene cuenta cu ora nos 
kier disfruta di un dushi dia na lama, nos 
por tin encuentro cu e especienan aki. 

Si en caso bo sinti algo straño y of bo cu- 
ero cuminsa kima/irita y/of bira cora, sali 
for di lama mas liher posibel pa evita mas 
encuentro. Si ta necesario acudi na hospital 
pa haya tratamento medico. 

Despues di 3 aña den su funcion 

Canan Babayigit 
ta bolbe Hulanda, 
unda e tin un reto 
nobo ta warde 



Canan Babayigit a informa nos di AWE- 
Mainta di su pronto partida. Na jiini 2017 
el a cuminsá como Oficier den Staf di Comu- 
nicacion di Comandante di Forsanan Naval 
den Region Caribe. Den su papel como voc- 
ero di Defensa den Region Caribe durante e 
ultimo añanan, segun su bon consenshi y cu 
honor, semper e kier a mantené mas mihor 
contacto cu ta posibel na altura di e trabou 
cu nan miembronan di personal (militar y 
civil) ta hasi den e region. 

Pero, tin un tempu pa yega y tin un tempu 
pa bay. Canan Babayigit su tempo pa bay a 
yega awor. 

Despues di un duracion regular di funcion 
di tres aña, na juli benidero e ta cuminsá cu 
un reto nobo na Hulanda. 

Esun cu ta bay remplas’e ta yega den 
augustus, y ta su colega di Comunicacion 
Teniente LTZ 2 OC Stefan de Haan. 
Entretanto e funcion ta keda realisá pa l e 
Teniente Dion Bremmer. Nos di AWEMain- 
ta kier bisa Canan Babayigit masha danki 
p’e colaboracion placentero durante e añan- 
an tras di lomba p‘e confiansa cu nos tabatin 
cu otro. Sperando cu nos lo mira otro atrobe 
y te despues. 


Por entrega e verzamelloonstaat y 
verzamelstaat opgaaf derden di aña 

2019 solamente via 

E fecha final ta 31 di juli 2020 

DIA 31 di juli 2020 t’e fecha final pa E lista colectivo di salario tambe lo ta 
dunador di trabao entrega e lista colectivo disponibel na comienso di juli proximo. 
di salario (verzamelloonstaat of “VZL”) y Keda sin entrega e listanan menciona 
e lista colectivo di pago na tercera persona por resulta den un cobransa adicional 
(verzamelstaat opgaaf derden of “VOD”) (naheffingsaanslag) y un boet. 
di aña 2019. Un apelacion ta bay na tur dunador 

Entregamento di e listanan aki lo no ta di trabao cu ainda mester cumpli cu 
posibel den forma di papel of USB stick entregamento di e documentonan di aña 
mas. Awor solamente por entrega esakinan 2019, pa no sigui pospone esaki. E boet 
den forma digital via e portal online “BO pa incumplimento ta maximo Afl. 10.000 
impuesto”. E lista colectivo di pago na y esaki no ta necesario si cumpli cu e 
tercera persona (VOD) ya ta disponibel entregamento na tempo, segun Gerencia 
den “BO impuesto”. di Departamento di Impuesto 



ecotech 


snnsEr 


Ecotech Aruba NV has the following job opportunity for: 


Head Dispatcher 

If you are ready for a challenge and you meet the following 
requirements you are invited to send us your application and 

resume. 


Function : 

Responsible for planning and timely execution of service. 

Required skills/ Responsibilities: 

• Responsible for an efficient schedule and timely delivery service. 

• Responsible for customer relations and satisfaction. 

• Responsible for good organizational and communication skills, in order 
to ensure smooth running operations within the departments 

• HBO level in logistic or equivalent combination that would provide the 
required knowledge and abilities. 

• Minimum 3 years of experience in a similar position. 

• Team player, must be inspiring and motivating. 

• Flexible in working schedule 

• Must have own transportation 

• Strong leadership skills. 

We offer you: 

• An excellent position in a market leading company 

• Good benefits in accordance with the importance of this position 


You can address your resume (CV) with copies of certificates / diploma’s 

before June 30,2020 to: 

Ecotech Aruba NV , Parkietenbos 53-A 
Attn. Jeanine Lampe 
Teanine.lampe@ecotechaw 

Telephone 297-5236610 

Lo bin cu dos propuesta di ley pa atende 
cu e pandemia den e realidad nobo 


E dos propuestanan di ley ta pa atende cu e pandemia, 
pasobra ta considera e pandemia como un calamidad. 
Mirando cu ta bayendo den un normal nobo y special si 
mira cu diferente frontera ta preparando pa habri p’e 
realidad nobo, mester tin leynan adicional. 

Minister di Husticia mr. Andin Bikker durante confer- 
encia di prensa dialuna ultimo a anuncia dos diferente 
ley y un di e leynan ta bay banda di e calamiteitenver- 
ordening pa bin cu instrumento huridico pa mantene 
orden publico y diferente otro reglamentacion pa en- 
frenta e realidad nobo. 

E di dos ley ta pa mantene orden publico y na Hulanda 
e ley aki ta na vigor caba. 


Minister di Husticia mr. Andin Bikker 

Ley pa castigo maximo 
cu no a haya atencion di 
Gobierno anterior awor 
si ta bay haya atencion 

TIN leynan pendiente na Parlamento y e siman aki 
Minister di Husticia ta mandando e ‘nota naar aan- 
leiding van het verslag’ cu t‘e ultimo documento cu 
falta pa trata e ley pa aumenta castigonan maximo pa 
crimen cu ta tacha integridad di menornan. 

Entre otro lo bay ehecuta recomendacion di Parlamen- 
to di comision special cu desde 2010 tabata pendiente. 

Esaki ta recomendacionnan cu no a haya atencion bou 
di Gabinete anterior y cu den e ley aki si ta bay haya 
tur atencion. 

Minister Bikker ta spera cu pronto Parlamento lo por 
atende y trata e ley aki p’e bira realidad. 

Tempo cu Minister Bikker a bay Merca na september 
aña pasa State Department a mustra Minister Bikker 
riba esaki y te awor no por compronde dicon Gobierno 


E ley aki tin instrumento huridico cu por prohibi per- 
sonanan cu tin pasado hudicial pa bay na cierto area. 
Den e realidad nobo por a ripara cu tin diferente per- 
sona cu tin incertidumbre pa loke ta trata nan situa- 
cion laboral y esaki por tin efecto riba comportacion di 
personanan den comunidad pa loke ta leynan penal. 

Na mesun momento Minister Bikker a gradici tur de- 
partamento cu ta cay bou Ministerio di Husticia cu ta 
haciendo un tremendo trabou pa mantene orden pu- 
blico y cu hopi reto. Tambe e mandatario a pidi coop- 
eracion di comunidad cu e situacion sin precedente cu 
ta enfrentando. Un di e leynan a ser trata den Conseho 
di Minister y e otro ta pendiente. 



anterior a tene e ley riba e castigo di e crimennan aki 
hopi abou di 2012 pa 2014 bin ariba. 

E mandatario a haya un vergelijkingstabel compara cu 
e castigonan na Corsou, Sint Maarten y Hulanda. Min- 
ister Bikker a bisa di a hisa e castigonan na nivel di Re- 
ino y awor ta bay ahusta esaki pa medio di e proyecto 
di ley aki. 

Ainda por corda cu na luna di juni a introduci un meld 
plicht caminda personanan manera dokter of maestro- 
nan cu ta bin den contacto cu un mucha y ta ripara cu 
algo no ta bayendo bon nan por meld esaki y cual meld- 
code ta cay bou di social crisis plan. 

Ministerdi Husticia mr. Andin Bikker 

Ta trahando pa mas capacidad di detencion 
pa personanan cu un status no ta na ordo 


Minister di Husticia mr. Andin Bikker 
durante conferencia di prensa dialuna 
a trece varios punto di su ministerio, 
pero prome e mandatario a manda pa- 
labranan di condolencia na famia di sr. 
Vicente Kelly cu su fayecimento. Un 
baluarte di Aruba su cultura y musica 
y siguramente ta bay haya su falta. 

Pa loke ta update riba diferente tema 
di Ministerio di Husticia, Minister Bik- 
ker a bisa cu actualmente ta trahando 
urgente riba ampliacion di e capacidad 
di retencion di ilegal, tambe leynan pa 
e pandemia Covid pa medio di termino 
largo, ley di crisis di recuperacion pa 
reactiva Aruba su economia, desaroyo 
positivo pa loke ta trata material pa 
Cuerpo di Bombero y leynan pendien- 
te na Parlamento pa aumenta castigo 
maximo. 

Manera ta conoci Aruba ta enfrentan- 
do retonan sin precedente relaciona cu 
Covid-19, caminda tin varios presion 
riba e mercado laboral. Anticipando 
riba esey a bin cu un maneho p’esnan 


cu ta na Aruba sin status unda nan por 
a meld nan mes pa regreso boluntario 
pa nan pais. Sinembargo esaki tin su 
reto, pasobra no tin vuelo regular pa 
hermana pais Venezuela. Na luna di 
mei tabatin como 10 buelo cu a sched- 
ule, pero na ultimo momento esakinan 
a keda cancela. 

E mandatario a bisa cu semanalmente 
y constantemente ta haya confronta- 
cion cu e mesun reto pa purba sched- 
ule buelonan di regreso pa no sola- 
mente esnan cu boluntariamente kier 
bay, pero personanan cu a haya nan ta 
traha ilegal of personanan cu a sali for 
KIA y cu mester expulsa nan. 

Den e cuadro ey a bay Parlamento un 
par di siman pasa unda a haya apro- 
bacion pa bin cu construccion urgente 
di e facilidadnan pa amplia e capaci- 
dad pa retene personanan ilegal. For 
di estadista di 2013 y cu un record na 
2015 personanan a bin grandemente 
for di pais Venezuela como turista y no 
a bandona Aruba mas. 



E trend aki a keda manifesta su mes te 
cu cuminsamento di 2019 unda Aruba 
a cera e fronteranan. Por corda tambe 
cu na 2018 centenares di hende a haci 
uzo di un tratado pa pidi asilo politico 
cu a haci cu a trece cambio den e ley- 
nan pa atende cu e situacion. 

Pa loke ta construccion urgente di e 
facilidad Minister Bikker ta spera cu 
pronto por keda cla cu esaki y pa tin 
mas capacidad di detencion pa person- 
anan cu nan status no ta na ordo. 


Pa luna di juni SVb ta registra 1663 aplicación pa subsidio di salario 


DI un cantidad di 3200 dunador di tra- 
bou cu pa luna di juni a bin na remarke 
pa por aplica p’e programa Subsidio di 
Salario, 1663 a haci uzo di e oportun- 
idad. Cu esaki por bisa cu pa luna di 
juni alrededor di 22.800 di trahador a 
keda cubri cu un garantia di pago par- 
cial di nan salario pa un suma di 40.7 
miyon florin. 

SVb ta controlando tur e formulari- 
onan Akkoordverklaring Verminder- 
ing Arbeidsomvang cu e dunadornan 
di trabou mester a yena y entrega p’e 
luna aki. Lo tuma contacto cu mas o 
menos 300 dunador di trabou cu no a 
yena e formulario corecto of completo 


pa brinda nan e oportunidad pa coregi 
nan eror. 

Despues di esaki ta premira cu pa di- 
aranson awor ta cuminsa cu e transfer- 
encia di e suma di subsidio di salario 
p’e dunador di trabou cu tabatin cos 
na ordo y ta sigui despues cu esnan cu 
mester a drecha e formulario Akkoord- 
verklaring Vermindering Arbeidsom- 
vang. 

SVb ta recorda tur dunador di trabou 
cu e ta su responsabilidad pa percura 
cu su informacion bancario ta registra 
corectamente na SVb. Si esaki no t’e 
caso, e por resulta den retraso inecesa- 
rio den pago di e subsidio di salario. 


Pa facilita e dunador di trabou y brinda 
e ayudo mas liher posibel e Subsidio di 
Salario ta wordo paga den forma di un 
adelanto (na Hulandes un voorschot) a 
base di e perdida di entrada di benta 
premira p’e dunador di trabou pa luna 
di mei. 

Despues lo controla y fiha e suma di 
subsidio a base di entrada di benta real 
di e dunador di trabou pa luna di juni. 

Dunadornan di trabou cu ainda tin 
pregunta relaciona cu e programa 
Subsidio di Salario por sigui manda 
nan pregunta pa e Service Center na 
loonsubsidie@svbaruba.org . 

CEDE Aruba y Happy to give Back ta 
sostene 3 organisacion importante 
na Aruba pa yuda nos comunidad 



DIAMARS, 23 di juni 2020 a tuma lugar un rueda di prensa di 
CEDE Aruba, conhuntamente cu Fundacion pa nos Comunidad, 
Fundacion Ban Uni Man Pa Cria Nos Muchanan y YMCAAruba. 
Durante e rueda di prensa sr. Daniel Tacklenborg, Director di 
CEDE a informa den ki forma e campaña Happy to giv Back 
ta sostene e tres organisacionnan, entre otro cu comestibles, 
cuminda cayente y desayuno pa mucha. 

Cada donacion cu wordo colecta ta yuda tur tres organisacion, 
unda nan por sigui yuda comunidad durante e siguiente lunanan. 

Dia 9 di april 2020, CEDE Aruba a anuncia e campaña Happy 
to give Back. E meta di e campaña aki ta pa recauda fondo pa 
sostene esnan den necesidad na Aruba cu alimento. Durante e 
ultimo dos lunanan CEDE Aruba a logra recauda mas cu AWG. 
525.000,- cu e campaña aki. 

CEDE Aruba ta gradici diferente sponsor local y internacional, 
manera AFAS Foundation, Kiwanis Club of Palm Beach, Rotary 
Club of Aruba, Vereniging van Eigenaar Le Vent, ITA Asset 
Management, Ike Cohen Foundation, Wernet Solar Solutions, 
Asociasion di Specialista Aruba ASHA, Arugas N.V., Prestige 
Realty NV, Setar N.V. y hopi mas. 

Tambe ta gradici cada persona individual, local y intemacional, cu 
a haci donacion online riba e website www.happytogiveback.com . 
Last but not least ta gradici tur influencer manera Xander 
Boogards, dr. Edward Cheung, Ray Ellin y www.arubacomedy. 
com, Diana Mosher Herrera, Sara Quita-Offringa, Lisette 
Malmberg y Rachel Brathen 

E fondonan cu a wordo recauda via Happy to give Back lo 
wordo parti den e siguiente forma. 75% lo bay pa Fundacion pa 
nos Comunidad, p’asina por asisti famianan den necesidad cu 
pakete di cuminda, voucher di cuminda of otro forma di ayudo 
necesario. 

Fundacion pa nos Comunidad actualente ta yudando mas cu 
3.100 famia. Esaki ta pone tambe cu mayoria di fondo lo bay pa 
e fundacion aki. 

Un 15% di e fondo lo bay pa Fundacion Ban Uni Man Pa Cria 


Nos Muchanan, p’ asina por asisti muchanan na scol cu desayuno 
unda ta premira cu e necesidad aki tambe lo subi. 

E ultimo 10% lo bay pa YMCA Aruba, aki tin un team cu ta 
cushinando 200 cuminda cayente pa dia. 

E cumindanan aki ta beneficia e meals on wheels proyect cu 
ta wordo coordina pa Red Cross Amba. CEDE Amba ta kere 
cu e particion aki, e fondonan di Happy to give Back lo haci 
un tremendo impacto riba famianan, nos grandinan y tambe 
muchanan den necesidad na Amba. 

E organisacionnan a wordo scogi mirando cu nan tin hopi aña 
di experencia y un “proven trackrecord”. Cada donacion n’e 
campaña ta yuda tur tres organisacion pa sigui yuda comunidad 
durante e siguiente lunanan. 

Un aspecto importante di Happy to give Back ta pa mantene 
etica y e proteccion di e cliente den necesidad. Pesey tur 
organisacion cu ta participa den e proyecto, a bay di acuerdo 
cu no ta publica ningun imagen di e cliente den necesidad riba 
social media of otro noticia. Tambe, e uso di fondonan ta 100% 
transparente y na final di e campaña aki lo publica un relato 
financiero riba e website. 

Intencion ta pa laga e campaña aki dura te 31 di september 2020, 
p’asina por cumpli cu e meta pa recauda 1 miyon US Dollar. 
Den nos situacion actual ya caba a surpasa 30% di e suma aki. 
Den e siguiente simannan lo enfoca hopi mas riba e Mercado 
di Merca y Europa. Den cuadro di esaki nos kier gradici Amba 
Tourism Authority pa nan colaboracion. 

CEDE Amba ta haci un Invitacion na tur compania, hotel 
of organisacion, cu tin contacto na Merca of Europa y cu ta 
dispuesto pa yuda expande nos horizontenan p’asina yega na 
un publico mas grandi den recaudacion di fondo. Esnan interesa 
por tuma contacto cu nos via info @ happytogiveback.com of 
via e facebook page di Happy to give Back.. 

CEDE Aruba ta gradici henter e comunidad di Amba y tur 
organisacion boluntario pa nan sosten y solidaridad. Mirando e 
sosten grandi cu hopi compania, organisacion y hende priva a 
duna na varios organisacion, nos por a alarga e periodo pa haci 
donacion di Happy to give Back. E crisis aki no ta un crisis di 
awe pa mañan. E lo tuma hopi tempo y pesey ta importante pa 
usa e fondonan aki mas largo y efectivo posibel. 

Tur compania, organisacion of hende cu kier contribui na 
Happy to give Back por haci esaki online riba e website www, 
happytogiveback.com . 

Por haci donacion via credit card, master debit card of via 
transfer. Pa Merca y Europa ta traha cu e plataforma GO FUND 
ME y WHYDONATE, cual ta acepta PayPal, Ideal y otro forma 
di pagon na Merca y Europa. 

Drs. Shailiny Tromp-Lee (MEP): 

Parlamento a aproba 750.000 florin pa, mediante 
CEDE Aruba, Fundacion Pa Nos Comunidad por 
sigui yuda nos famianan den necesidad 


DURANTE un reunion di Comision 
Central cu a tuma lugar dia 18 di juni 2020, 
Parlamento a aproba e peticion di Minister 
Glenbert Croes pa, anticipando tratamento 
di e presupuesto supletorio, otorga y paga 
CEDE Aruba 750.000 florin pa nan por duna 
e sosten financiero necesario na Fundacion 
Pa Nos Comunidad (FPNC) pa nan por 
cumpli cu e peticion grandi pa pakete di 
cuminda dor di nos famianan den necesidad. 

Un sosten aki ta sumamente importante 
mirando e cantidad grandi di extra registracion 
cu FPNC ta ricibiendo como consecuencia 
di COVID-19. Na april so FPNC den 
colaboracion y cu sosten di CEDE Aruba a 
reparti 2000 pakete di cuminda. Durante un 
reunion den comision fiho den Parlamento 
FPNC a indica cu prome cu COVID-19 nan 
organisacion tabata yuda 150-200 famia cu 
maandpakket of hulppakket. 

Awor den e crisis di COVID-19 FPNC tin 


3106 famia registra cu ta ongeveer 8600 
persona. Un aumento drastico cu mas cu claro 
tin un impacto grandi riba e organisacion. 
Nos por conclui cu e situacion ta uno grave y 
cu Gobiemo mester aloca extra fondo pa haci 
posibel cu FPNC mediante CEDE Amba por 
sigui brinda e paketenan di cuminda na nos 
famianan den necesidad. Actualmente FPNC 
ta dunando famianan cu ta consisti di 3 a 4 
persona un pakete di 450 florin. 

Gobiemo y demas stakeholders ta consciente 
cu ta necesario pa FPNC por sigui brinda e 
sosten aki y ta enfatisa cu mester percura cu e 
distribucion di paketenan di cuminda ta tuma 
lugar na un manera eficiente y structural. 

Na mes momento mirando cu e cantidad 
di famia ta sigui aumenta y cu tin mas 
instancia ta ofrece pakete di cuminda mester 
percura pa tin un bon sincronisacion entre 
e instancianan pa tur famia den necesidad 
ricibi e yudansa cu e mester. 


Mi kier termina cu palabra di sosten y elogia 
na Minister Glenbert kende a percura pa 
11730 persona a ricibi FASE den lunanan 
di april y mei. 642 peticion mientrastanto 
a keda aproba y ta pending pa pago, 357 
ZZP’er a ricibi FASE y 313 peticion di 
ZZP’ers, mientrastanto a keda aproba y 
ta pending pago y cu Gobiemo a amplia e 
criterianan di FASE pa mas gmpo meta por 
ricibi e asistencia aki. 

Adicional awor Gobierno ta percura p’e 
fondonan necesario pa haci posibel cu e 
famianan den necesidad por sigui haya e 
pakete di cuminda cu t’asina necesario. 

Mas cu claro pa finalisa Shailiny Tromp-Fee 
mester gradici y aplaudi e tremendo trabou 
cu FPNC sosteni pa CEDE Amba a bin ta 
haci pa nos famianan den necesidad. 

Hunto nos lo logra pone nos dushi isla y nos 
famianan bek riba pia. 


Elmar no por sigui financia coriente di cliente 
cu no ta paga nan cuenta di coriente 


NV Elmar a tuma nota di varios 
comentario riba e topico di co- 
bransa di coriente, pa cual mot- 
ibo Elmar ta desea di pone e dis- 
cusion aki den un contexto mas 
amplio. 

Desde inicio di e COVID19 cri- 
sis na maart 2020, NV Elmar a 
duna su clientenan un “espacio” 
unda no a desconecta coriente di 
esnan cu debe atrasa. 

Ta bon pa subraya cu Elmar mes 
no ta genera coriente, pero ta 
cumpra esaki for di WEB Aruba 
NV. 

Na momento cu un cliente no ta 
paga su cuenta di coriente esaki 
ta nifica cu Elmar mester finan- 
cia esaki ya cu Elmar si mester 
cumpli cu su pago na WEB Aru- 
ba NV. 


E espacio cu Elmar ta brindan- 
do pa mas cu 3 luna caba a re- 
sulta den un situacion unda hopi 
cliente no a paga nan cuenta di 
coriente. A pesar cu NV Elmar 
a keda brinda servicio di caha 
durante e periodo di shelter in 
place, tog hopi cliente a keda sin 
paga. 

E presion cu esaki a pone riba e 
situacion financiero di NV Elmar 
ta enorme y a yega na un punto 
cu no por sigui financia consu- 
mo di coriente di esnan cu no ta 
paga. 

Ta p’e motibo aki ta pidiendo tur 
cliente pa actualisa nan cuenta 
na NV Elmar. NV Elmar tin com- 
prension p’esnan cu a haya nan 
mes den un situacion financiero 
dificil y pesey tambe ta ofrece 
areglo di pago si ta necesario. 


ANUNCIO IMPORTANTE 

ENTRANTE 1 Dl JULI 


Despues di un periodo di 3 luna, Elmar 
ta preparando pa reanuda operacion 
normal dia 1 di juli. Esaki ta encera e.o. 
cuminsa cobra riba cuentanan atrasa. 

Pa motibo di e cantidad di cuenta atrasa 
no lo por parti recordatorio di pago riba 
facturanan caduca. 

Pa informacion tocante areglo di pago 
tuma contacto cu Call Center na 
523-7100. 


Elmar ta conseha tur cliente pa tene nan 
cuenta di coriente up to date pa asina 
evita desconexion. 





Danki pa e comprension 


523 7100 I customerservice@elmar.aw 

Premier Evelyn Wever-Croes a anuncia 

Plataforma Nacional cu 
tarea pa desaroya e vision 
economico di pais Aruba 


Plataforma Nacional, cu ta consisti 
di un total di 125 persona, ta haci- 
endo trabounan incansabel y bolun- 
tariamente riba e recuperacion eco- 
nomico di pais Aruba. 

Na comienso di e crisis, Gobierno a 
atende di un forma rapido cu e aspec- 
tonan di salud y humanitario, acer- 
cando Hulanda pa un fiansa p’asina 
por yuda esnan mas afecta. Cu e fian- 
sa aki Gobierno a logra cumpli cu es- 
nan cu a perde entrada y nan trabou. 
E siman cu a pasa e di dos parti di 
Loonsubsidie a yega p’asina Gobi- 
erno por sigui cumpli cu esnan den 
necesidad. 

Gobierno di Aruba a trece profesion- 
alnan na nivel nacional pa traha riba 
un plan pa cu e recuperacion econom- 
ico a trabes di inovacion. E plan aki 
tin como meta crecemento economico 
den un forma inovativo, inclusivo y 
sostenibel incluyendo e condicionnan 
necesario pa un economia resiliente 
den termino largo, mientras lo tin cu 
cuminsa mira beneficionan den ter- 
mino corto y mediano. 

Gobierno a institui e ‘Recovery and 
Innovation Committee’ cu tin como 
tarea pa desaroya; 
e vision di un economia transforma; 
reformanan structural cu tin como 
condicion p’e recuperacion, stabili- 
dad, y crecemento economico sosteni- 
bel; identifica sectornan strategico 
(nobo) cu ta trece un balor agrega 


na nos economia y cu ta brinda un 
maneho pa guia decisionnan riba in- 
versionnan grandi den sector priva y 
publico den futuro. 

E comision di ‘Recovery and Innova- 
tion’ ta consisti di representantenan 
di sector priva, publico, academico y 
civico cu mas di 125 boluntario tra- 
hando pa bin cu un “masterplan” cu 
ta encera diferente conseho y reco- 
mendacion p’e reforma y cambionan 
structural cu ta necesario pa hiba 
Aruba den e direcion economico nobo. 

E “masterplan” aki ta tuma na cuen- 
ta tur e trabounan cu a ser haci an- 
teriormente dor di e otro comision- 
nan; entre otro e National Strategic 
Plan 2020 - 2022 pa acelera e imple- 
mentacion di e Sustainable Devel- 
opment Goals (SDGs) di Nacionnan 
Uni (NSP), e ROP y varios conseho 
cu Gobierno a ricibi di diferente in- 
stancia, p.e., Raad van Advies, SER, 
gremionan y NGOs 

E resultado ta e stipulacion di e meta- 
nan principal pa cada area economi- 
co, lo a completa un analisis concreto 
di e problemanan cu lo por stroba Go- 
bierno di yega n’e metanan aki y bin 
cu conseho y solucionnan cu por tin e 
impacto positivo mas grandi. 

E strategia aki no ta “business as 
usual” y ta rekeri pa bin cu ideanan 
“outside the box” ora di defini e meta, 



problema/retonan y tambe ora di 
pensa riba solucionnan, mientras cu 
ta revisa y uza raport, conseho y ide- 
anan existente. 

Gobierno a bin cu e strategia di traha 
cu un cantidad grandi di boluntario 
p’asina por trece na comunidad kico 
t’e deseonan p’asina nos por sobre- 
vivi, stabilisa y crece nos economia. 

Actualmente e diferente “task force” 
nan ta den e fase final di e proceso y 
ta premira cu e raport y plan final lo 
wordo entrega na Gobierno di Aruba 
pa final di juni. 

Siman pasa tabatin 2 Town Hall Vir- 
tual unda cu diferente Task Forces a 
duna un update di nan trabounan y 
contesta preguntanan di publico to- 
cante nan recomendacionnan. 

Mas cu 500 persona a participa n’e 
town hallnan. Por mira e grabacion 
di e Town Hallnan online riba Face- 
book di Gabinete Wever-Croes. 

Premier Evelyn Wever-Croes: “Go- 
bierno di Aruba ta gradici tur par- 
ticipante pa nan contribucion di un 
forma of otro n’e proceso aki. Nos ta 
aprecia y ta balora boso tempo, es- 
fuerso, aportacion y ta sumamente 
agradecido pa boso dedicacion den e 
momentonan aki unda cu como pais 
nos ta enfrentando retonan nunca 
bisto”. 

Parlamentario Dellanire Maduro (POR) 

Pa siman e cantidad di 
pet cion pa ayudo di FPNC 
ta subi cu 125 famia extra 



Parlamentario Dellanire Maduro como Presidente di Comision 
Fiho di Asunto Social, Famia y Salubridad Publico, a invita 
Fundacion Pa Nos Comunidad (FPNC) y CEDE Aruba pa duna un 
presentacion riba e necesidad di nos comunidad, financiamento 
y distribucion di e paketenan di cuminda y trabou den ekipo 
entre e instancianan pa por traha di forma mas eficiente. 
Durante e reunion a trece dilanti kico e fundacionnan aki ta 
haci, e tipo di servicio y ayudo cu nan ta brinda y den ki forma 
ta duna esaki. 

Meta di FPNC ta pa evita y combati pobresa, ademas tin 
como meta pa nan “target group” alcansa solucion sostenibel 
atrabes di reintegracion y participacion. Meta di CEDE Aruba 
ta pa duna sosten na organisacionnan y promove desaroyo na 
beneficio di Pais Aruba. E crisis di COVID-19 a trece cune cu 
hopi persona den nos comunidad a bay atras den entrada of a 
perde nan entrada completo. Consecuentemente e demanda pa 
ayudo humanitario serca FPNC a aumenta abruptamente. 

Prome cu COVID-19 FPNC tabata brinda yudo na 150-250 
famia pa luna cu “maandpakket” of “hulppakket”. Cu e crisis 
actual e demanda a aumenta. Actualmente ta brindando ayudo 
cu pakete di cuminda na 3106 famia. Algun famia a haya nan di 
3 hasta di 4 pakete di ayudo caba. 

Maduro a remarca cu FPNC ta traha a base di ayudo boluntario 
cu ta algo cu nos mester ta orguyoso di esnan cu ta duna nan 
tempo pa yuda esnan mas vulnerabel den comunidad. 

Debi na crisis y demanda di personal, Departamento di Asunto 
Social a manda un trahandor social pa brinda sosten na FPNC. 
Otro instancianan “amigonan di FPNC” tambe ta brinda ayudo 
y ta traha a base di confiansa y profesionalismo cu otro cu ta 
crucial durante e crisis aki. 



Pa cu esaki, Dellanire ta mencioina cu ta importante pa trece 
dilanti y reconoce cu nos comunidad tambe a “step up” y a 
aporta na FPNC desde inicio, “algo cu nos mester ta orguyoso 
di dje”. 

FPNC a comparti nan preocupacion cu Parlamento, mirando 
cu e reto ta birando grandi, e situacion ta hopi serio. Segun e 
informacionnan presenta, pa siman e demanda ta aumentando 
cu 125 famia extra. Teniendo na cuenta e situacion aki, siman 
pasa e peticion di Minister di Asunto Social y Labor pa aporta 
cu sosten financiero di 750.000 florin na FPNC a wordo aproba 
unanimemente den Parlamento, e Parlamentario di POR a duna 
di conoce.No por keda sin menciona cu FPNC ta registra henter 
e famia y ta boga pa traha cu e banco di cuminda oficial aki na 
Aruba pa percura cu tur famia cu tin mester por haya cuminda, 
mientras cu ta evita cu famianan por haya e ayudo aki dobel. 

Pesey lo ta ideal pa tur instancia caritativo, incluyendo misanan, 
por pasa e datonan di e famianan cu nan ta yuda over p’asina 
por tin e bista di cual t’e famianan cu ta wordo yuda y sigura cu 
ningun famia ta keda sin ayudo. 

E ta splica tambe cu ademas Cruz Cora, FPNC, CEDE Aruba 
y VNO a firma acuerdo pa brinda ayudo na famianan den 
necesidad durante tres luna largo, unda ta purba “rek” e ayudo 
aki mas hopi cu ta posibel. 

“Aruba t’e unico pais den Reino cu a cuminsa y tin “inplace” 
e tipo di ayudo aki caba y nos mester ta orguyoso di esaki”, 
Dellanire Maduro a bisa.El a finalisa informando cu como 
Presidente di e Comision lo extende un invitacion na Cruz Cora 
pa por scucha for di nan con nan ta atendiendo cu e situacion di 
crisis n’e momentonan aki. 

Aruba Lions CLub cu bunita gesto Dia di Tata 




E club di servicio Aruba Lions 
Club den ultimo tempo ta scucha 
di nan cu diferente proyecto den 
nos comunidad banda di esnan 
conoci den comunidad manera e 
rifa di cas y wheelchair cu hosptital 
beds of e smile mobile cu t’esun pa 
revisa e dentadura di nos grandinan 
den nos comunidad y asina cu otro 
proyectonan den ramo di saludbridad. 


Tambe ultimo tempo a organisa otro 
actividadnan tambe manera Bingo, 
Fiesta Bailable, Festival di Pasco y 
mas p’asina por recauda fondo pa 
por sigui brinda servicio y ayudo 
n’esnan cu menos recurso. 

E biaha aki Aruba Lions Club pa 
medio di dos di su miembronan 
musico a lansa un proyecto cu no 
ta mucho comun den comonidad 
den e clubnan aki, pero un proyecto 
musical den forma di un produccion 
riba un disco compacto. 


E disco compacto aki cu a hiba e 
nomber di “Serenata Instrumental” 
ta un produccion di 11 cancion 
incluyendo 3 potpuri, tur instrumental 
cu a wordo toca cu cuarta, baho y 
mandolin y tur ritmonan crioyo y 
varia. 



Esaki sigur a resulta un exito p’e 
tatanan cu a ricibi esaki, cu por 
disfruta di un musica hopi suave pa 
relaha. 

E disco aki Aruba Lions Club a 
reparti diasabra na cas di e grandinan 
y den e diferente hogarnan riba nos 
isla p’e tatanan como un regalo riba 
nan dia cu tabata diadomingo ultimo. 

Aruba Lions Club pa medio di esaki 
ta contribui na mantene y sostene nos 
folklore pa medio di musica, tambe 
trece e dushi ambiente Arubiano den 
nos comunidad y sigur pa demostra e 
pasion di nos club pa yega na alma y 
curazon di e pueblo. 

E disco compacto aki ta consisti di 
ritmonan di wals, tumba, calypso 
y danza cu cancionnan popular y 
clasico cu hopi biaha nos conoce cu 
canto, pero e biaha aki completamente 
instrumental. 

Un bunita gesto di Aruba Lions Club 
cu ta sirbiendo Aruba pa 73 aña caba 
y cu den e tempo moderno aki ta bin 
cu proyectonan diferente cu sigur lo 
keda aprecia pa hopi hende. 

Pabien ALC cu e bunita gesto aki. 

Xpresa bo mes 

Julius L Penha ta duna e otro banda di medaya 


Julius L. Penha & Sons Aruba N.V. (Penha), un 
compania cu ta forma parti di e famia di Penha 
Duty Free (Penha Group) estableci na 1865, 
aki na Aruba operando ya caba desde 1971 cu 
su tiendanan Penha Duty Free, y recientemente 
tambe Victoria’s Secret, MAC y Bath & Body 
Works Aruba, a tuma nota di cierto expresion 
haci pa algun empleado (6) di su operacion. 
No ta custumber pa reaciona publicamente 
riba asuntonan di compania, pero den e caso 
specifico aki a dicidi di haci un excepcion 
mirando e contenido di dicho expresionan. 

No ta un secreto cu economia di Aruba ya pa 
un tempo (añas) a bin ta deteriora. Benta a baha 
exponencialmente, mientras cu e gastonan 
operacional a sigui subi drasticamente cu tur 
e consecuencianan negativo cu esaki ta trece 
cune. E crisis actual cu desde maart a bin ta 
azota Aruba y mundo henter, a simplemente 
empeora e situacion. 

Covid-19 a acelera e deterioracion. Y si sigui e 
desaroyonan mundial di cerca, por deduci cu e 
futuro no ta pintando nada positive tampoco. 
Esaki t’e realidad duro cu nos ta enfrentando 
actualmente como comercio. Companianan cu 
primordialmente ta depende riba e industria 
turistico awor tin’e mas duro cu nunca y 
practicamente a pasa pa cuido intensivo y 
diariamente ta bringando pa nan bida. Y esaki 
no ta un exageracion. E ta un hecho. 

Ta berdad cu nos frontera dentro di poco lo 
ta (parcialmente) habriendo y cu nos tur cu 
tin Aruba na pecho ta cargando e speransa cu 
(por lo pronto) nan lo keda habri. Pero hecho 
ta, cu e fluho di turista cu nos ta anticipa di lo 
ta bishitando nos isla por lo pronto no lo ta n’e 
mesun nivel cu nos a bin ta custumbra cune. 
Aki mester tene na cuenta tambe e posibilidad 
real cu ta existi cu e turista cu bin Aruba no lo 
ta gastando mesun hopi placa mas cu antes y lo 
ta concentrando su mes mas riba locual cu nos 
naturalesa tin pa ofrece, p.e. nos beachnan. 
Mientrastanto a consecuencia directo di e crisis, 
localmente e placa no ta lorando tampoco (mas) 
na un nivel deseabel/necesario. Esnan cu n’e 
momentonan aki ainda tin trabou no tin mesun 
hopi entrada mas y/of ta pensando dos bes 
prome cu saca placa. E economia di Aruba poco 
poco ta stagnando. Punto ta y ta keda cu benta 
a disminui substancialmente e delaster añanan 
y cu tur cos ta mustra cu den e temporada nos 
dilanti e trend aki lamentablemente no lo bay 
cambia y lo bira hasta pio. Claro cu semper 
den temponan dificil mester keda positivo. 
Sinembargo mester keda realistico 
tambe. No mester ta dificil pa compronde cu 
como compania bo ta hañabo tin biaha ta tuma 
cierto decision/accion cu (inicialmente) por ta 
dificil pa compronde, pero cu ta necesario pa 
por trata di scapa e operacion y asina purba di 
garantisa trabou y pues entrada di un gran parti 
di e empleadonan. Empleadonan cu semper 
nos a califica como famia. 


Mester ta cla cu decision/accionnan asina 
no ta wordo tuma levemente. A1 contrario, ta 
decision/accionan cu como compania ta haci 
hopi dolor, pero cu, y nos ta ripiti, ta realmente 
necesario pa por sobrevivi e crisis actual. Asina 
como dunador di trabou responsabel y pa 
salvaguardia mas tanto posibel pues e futuro 
di nos compania a largo plazo, recientemente 
a tuma e decision doloroso pa sera nos tres 
tiendanan na Palm Beach Plaza y tambe nos 
localidad den centro di ciudad na Plaza Daniel 
Leo na cual localidad e 6 empleadonan en 
cuestion ta labora. Mientrastanto a reparti e 
otro empleadonan entre e localidadnan cu 
ainda ta habri. 

Den luna di april den un forma transparente a 
comunica na tur nos empleadonan e situacion 
dificil cu compania t’aden y cu no ta sigur 
ainda kico lo paga e luna ey y cu ta trahando 
duro riba esaki. Nos a conseha tur empleado 
pa nan aplica p’e programa di Gobiemo di 
Aruba, FASE, p’asina nan por haña un ayudo 
financiero den april. 

E momentonan ey ainda no tabata cla con 
exactamente FASE (lo) tabata (bay) funciona, 
pero nos tabata kier pa tur nos empleadonan 
aphca en caso cu nan por a haña un ayudo 
financiero di parti Gobiemo di Amba. Despues 
compania a tuma e decision basa riba su 
situacion financiero n’e momentonan ey, pa 
paga su empleadonan den luna di april 50% di 
nan salario incluso un averahe di nan comision. 
Tur empleado a wordo informa di e decision aki 
mediante un carta individual. Y tur empleado a 
bay di acuerdo tambe cu esaki. 

Na ningun momento a wordo comunica cu e 
cestanan di cuminda cu nos lo a laga trece pa 
nan tabata pa compensa e 50% di salario cu 
nan no lo a ricibi. Locual cu a wordo bisa ta cu 
banda di e 50% cu lo a wordo paga, compania 
lo proporciona cestanan di cuminda na tur su 
empleadonan pa di e manera ey apoyanan y 
nan famia den e temponan dificil aki di crisis. 
Ta berdad cu e cestanan a tarda un tiki, pero 
esaki tabata pa motibonan logistico cu tabata 
totalmente fuera di nos control. 

Importante tambe ta pa nota cu Penha lo sigui 
brinda e cestanan aki na su empleadonan den e 
luna nan nos dilanti. 

Tambe taberdad cu mayoriadi nos empleadonan 
na final no a ricibi FASE den luna di april, pero 
esaki tabata paso nan entrada den dicho luna 
(april) tabata mas cu Afl. 950 cu 
consecuencia cu nan no a califica p’e programa 
(pago) di FASE. 

Ta importante pa nota cu na ningun momento a 
kita e 6 empleadonan for di trabou. Claramente 
ora haci un oferta na un empleado pa acepta 
un pakete pa termina un relacion di trabou cu 
entendimiento mutuo, no por tin caso di un 
terminacion. 

Significativo t’e hecho cu den e caso specifico 
aki a comunica n’e 6 empleadonan cu 
mientrastanto nan lo keda ricibi nan salario pa 


luna di juni mirando cu a propone pa termina e 
relacion di trabou cuminsando 1 di juli. 

Como bon dunador di trabou a hasta 
encurashanan pa tuma contacto mesora cu 
Departamento di 

Labor p’asina nan por verifica cu dicho 
departamento cu locual cu ta ofreciendonan (e 
oferta) ta cuadra cu nos leynan laboral. Esaki a 
wordo comunica telefonicamente (mirando cu 
e fronteranan tabata sera ainda pa cu entre otro 
Curaçao) den un yamada den cual a participa e 
manager encarga cu apoy o di per sonal, e Director 
di Recurso Humano di tur nos tiendanan den 
region incluso Aruba, como tambe e assistant 
manager local cu tabata fisicamente presente. 
A duna cada un e oportunidad pa haci cualkier 
pregunta cu nan por tabatin y a informa nan 
tambe cu si despues ainda tin pregunta por a 
libremente tuma contacto bek pa responde nan. 
Penha kier a remarca un rato cu e no t’e prome 
compania local y lamentablemente no lo t’e 
ultimo dunador di trabou na Aruba tampoco cu 
a y lo bay ofrece un pakete na su 
empleadonan a consecuencia di e crisis. Tambe, 
cu e programa di subsidio salarial di Gobiemo 
di Amba no ta prohibi un terminacion mutuo 
di e contrato laboral. Esaki por lesa claramente 
den e decreto ministerial di e programa di 
subsidio. 

Ta berdad cu e 6 empleadonan a wordo pidi 
pa recoge nan pertenencianan. Pero esaki 
mirando e hecho cu nos tienda na Plaza Daniel 
Leo a sera su portanan pues no ta responsabel 
pa laga ningun pertenencia personal eyden, 
pero tambe naturalmente e hecho cu e oferta 
cu tin riba mesa ta pa un terminacion mutuo 
di e relacion di trabou cu efecto 1 di juli. mE 
programa di subsidio salarial ta basa riba un 
aporte financiero propio di banda di e dunador 
di trabou, dependiendo di e grado di perdida di 
entrada di e compania. 

Si e perdida no ta completo, ainda e dunador di 
trabou lo mester carga un parti su mes. Esaki 
ta entre otro locual cu Penha no lo por carga 
mas si e kier actua di un manera responsabel y 
cu mira pa futuro planea y purba di tur manera 
di salvaguardia mas tanto cu ta posibel su 
operacion 

riba e isla di Aruba p’asina na final evita un 
scenario di bancarota. Na nos hermana isla 
Curaçao lamentablemente, ya caba mester a 
kita un 30% di e total di nos empleadonan. Un 
situacion cu naturalmente nos no lo kier yega na 
dje aki na Aruba.Como compania serio Penha 
lo semper sigui acma a base di nos leynan 
laboral vigente, bou guia di asesoria legal, 
e profesionalnan di Departamento di Labor 
como tambe Mediador di Gobiemo di Amba, 
semper teniendo na cuenta e situacion acmal. 
Finalmente Penha kier a desea mr hende riba 
e pida baranca Amba, hopi animo, optimismo, 
forsa y principalmente perseverancia den e 
temponan dificil cu nos ta pasando aden. 

TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruba's 

Gradicimento y Invitacion 


Pa medio di esaki famia Tromp ta gradici pa e atencion 
demostra na nos defunto 



Juan RamiroTromp 

"Ramiro" 

Alabes ta invita pa 3 santo sacrificio di misa pa Descanso 
di su alma; diaranson 24 di juni, diahuebs 25 di juni y 
diabierna 26 di juni pa 7'or di anochi na misa Inmaculada 
Concepcion na Sta. Cruz 

Sergio Tromp y famia 


Av$ora 

' Çuh&icU & fénema&ntf 

"Señorta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 


Nos ta anunciafayecimento di: 



Edwin CalixtoTrimon 

Mihor conoci como"Eddy" 
^05-09-1955 - t22-06-2020 


Acto di entiero lo wordo anuncia despues 



"Semper bai cadapalabra di Dios a resulta di ta berdad; 
E t'un escudo pa esnan cu sconde serca djE" 
Proverbio 30:5 

Gradicimento y Invitacion 



SraViuda Mathilda Gonzalez-de Windt 

*12 November 1934 - t23 Maart 2020 


Av$om 

sp*- 

“ JiM&ieit “r&rwte & 0ie*uutwt^ 

Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Carmen Erasmus 


Pa medio di e anuncioakiJiunankier a gradici tur famia, 
bisiña, amigonan y conocirnan cu di un of otroforma a 
mustraatencion den momentonandificildurantefalleci- 
mento y despedida di nos querida mama, SraViudaMa- 
hilda Gonzalez-de Windt. 

Nos kier a gradici Dr. Karim Aljaf y Dr. Alex Schwengle pa 
tur e atenciondunananos mama durante di suenferme- 
dad y nasuajudantenanRitta Stewart, Betty De La Rosa, 
Rosa Acosta, Sharon Duchesne, Dizza Brooks y Zusternan 
di WGK pa tur e cuido y cariñocu nan a dune. 

Alavesnos kier invita pa un Santo Sacrificio di Misa cual 
lo tumalugarDiabierna 26 Juni 2020 pa 7'or di anochina 
Misa San Francisco di Asis Pro-Cathedral na Playa pa 
recorda 3 luna di fallecimento di nos mama stima. 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Tambe na Aurora Funeral Home pa cu su bon servicio y 
atencion. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
Inmaculada Concepcion na Sta. Cruz; diaranson 24, 
diahuebs 25 y diabierna 26 di juni 2020 pa 7'or di anochi 

Boso presencia ta altamente aprecia. 



ora 


' Çuu&uzC & fénemtáwuf 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 




Cu dolor na nos curason, 
nos kier anuncia fayecimento di nos ser stima: 



MercellinaT. Bareño-Maduro 

*26-04-1940 - T23-06-2020 
Acto di entiero lo wordo anuncia despues 




*?uttenat W & @ne*H4tontt 


Despues di un batallahopiduro y largo Martha a 
baydescansa y busca pazserca Señor. Nos lo corde pa e 
bunita persona cu e tabata, semper felis y positivo. El a 
stima bida y a hacimashahopi cos undaelainsipirahopi- 
henderond di dje. Nos ta bay sintisufaltamashahopimes. 



Martha Lucia Schimmel-Puello-Mejia 

*12-05-1965 - +20-06-2020 


Na nomber di su; 
Casa; 

Yiunan; 

Mama yTata; 
Suegro y Suegra; 
Rumannan; 


Sobrinonan; 


Róger Schimmel 

Tais y Kiara Schimmel 

tDarioy Maria Ignacia Puello-Mejia 

Wim Schimmel y Cora Verhoeff 

Carlosy Claudia Puello-Mejia 

Diogenes y Nidia Puello-Mejia 

OgiuerPuello-Mejia 

tRuben Puello-Mejia 

Oscar y Angela Schimmel 

Alejandra, Marcela, Carlos, 

Juan-Pablo, Morris y Eve 


Demasfamiana Colombia, USA, Hulanda, Venezuela, 
Australia 


Amigonan special; Elisa Ramos, Jose y Lourdes Guevara, 
Kitty Rivera, dr.Carlos y Gemma Vallejo, dr.Arthur y Diana 
Vallejo, dr Carlos Vargas, Diana Masias. 

E entiero lo tumalugarna Medellin. Acto di despedida lo 
wordohaci den seno familiar y desafortunadamente nos 
no ta ricibibishita di condolencianacas. 

Otro luna TUI ta bolbe reanudá su buelonan pa Corsou 


RIJSWIJK/W’STAD — Gradualmente mas y mas des- 
tino turistico y vacacional ta habri pa biaheronan, 

Mayoria di destinonan lehano ainda no a habri 
nan fronteranan, pero afortunadamente turistan- 
an di Europa por bin Córsou, Aruba y Bonaire 
otro luna. 

Entrante diarazon 1 di juli, TUI ta start cu su 
operacionnan y su siguiente dia tin buelo for di 
Amsterdam pa Córsou. 

Pa Bonaire e buelonan ta cuminsa dia 9 di juli y 
Aruba dos dia despues. 

TUI a constatá cu turista Hulandes gusta e tres isla- 
nan aki y TUI ta mas contento cu nan por reanudá nan 
biahenan pa nos islanan, 

E avionnan Dreamliners di TUI nan promé buelonan 
ta pa Córsou y despues p’e dos otro islanan. 

E lasonan historial di nos islanan cu TUI ta data di 
hopi aña y nan ta contento di por cuminsa bula y asina 
duna nos economia un push. 



Un factor cu a facilitá e decision di TUI pa reanudá 
su buelonan pa nos islanan ABC ta cu a penas por a 
nota cu tabatin un pandemia di coronavirus na islanan 
ABC. 

Nan a recomendá nan clientenan pa move libremente, 
pero respetá reglanan local. 

E buelonan mes ta equipá cu tur loke ta necesario pa 
siguridad di e pasaheronan. 


Pero nan abogado no tabata sa? 

Corte no por a admiti 
caso di prezonan di Sint 
Maarten contra Minister 

PHILIPSBURG - Siman pasa Corte di Husticia den Promé 
Instancia na Sint Maarten a sali dicta cu e caso civil cu pre- 
zonan den prizon di Sin Maarten a entamá contra Minister 
di Husticia no por prospera. 

Cu otro palabra e caso a caba promé cu el a cuminsa y e prezonan 
a bay prizon Point Blanche mal fadá bay ocupá nan célnan sushi, 


Detencion pa menasa, 
maltrato y destruccion 

WILLEMSTAD - Dialuna 22 di juni 2020, 
alrededor di 13.16 or, Central di Polis a di- 
rigl un unidad di Polis pa Brievengat, pa 
un caso di maltrato, menasa y destruccion. 
E unidad policial cu a yega n’e sitio, a pa- 
pia cu e victima kende a declará cu el a 
keda maltratá pa un bisiña. 

E vlctima tabatin sla na su brasa robes e 
parti abou, tambe herida na algun parti di 
su cabes. 


Demanda di e prezonan tabata pa Corte ordená Gobiernu pa man- 
da nan bay sinta nan castigo na Hulanda menos na Sint Maarten. 
Nan kier keda será na Hulanda te dia autoridadnan por duna ga- 
rantia cu e prizon ta save y sin peliger pa nan integridad. 

Huez a sali bisa cu nan reclamonan no ta admisibel, pasobra no por 
dagvaard un Minister den un caso civil. 

Ademas Sint Maarten no por ehecutá e traslado di e prezonan pa 
Hulanda sin cooperacion di Hulanda. 


Alrededor di 13.55 or, Polis a detené e 
dama sospechoso Sh.Q di 22 aña di 
edad, nacé na Córsou pa maltrato, de- 
struccion y menasa. Detencion a tuma 
lugar na John de Poolstraat. 

A presentá e sospechoso dilanti di un Fis- 
cal auxiliar kende a ordená su encarcela- 
mento pendiente di mas investigacion. 





















Diaranson, 24 Juni 2020 


AWEMainta 





a_ m 


Mainta 


E unico corant GRATIS 





Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 
























EDITOR: 

Bonaire Communication Services N.V 


Djamars 23 yiini 2020 Preis: $0,60 


ENTIERO BAYENDO 
FOR Dl MAN 

Selebrashon na 2 . 62.6 Ranch 

Selebrashon dia di tata, un ambiente tur afó manera ta bisa. Esaki tabata na 
ZóZó Ranch. Aparte di personanan individual, tabatin grupo tambe presente. 
‘Grupo Bon Ambiente’ a selebrá dia di tata ku nan miembronan na e sitio ariba 
menshoná. 



Estefani Hagens a selebrá Jecha natal i huntu 
ku kantidat di invitado el agosa di e dia. Final 
di e selebrashon momentu ku e grupo di bras- 
bént “The Boyz”a términá e parti di animashon, 
tabata momentu pa “Photoshoot”. Despues di 
e sekshon ei, tabata turno pa “Selfie”, pasobra 
nos a topa i ta sigur un bon momentu pa saka 
potrét pa keda kórda e momentu. Tin bia bo tin 
ku splika kon e ambiente tabata. Den e kaso aki, 
e karanan riba potrét ta papia tur kos kon e am- 
biente tabata. Sigur nos tur agosa di e anochi. 
Tur aña ta kos di selebrá. Pues nos lo keda pen- 
diente pa 2021. 


Pronóstiko di tempu 

Ta parsialmente nublá Prinsipalmente 

awe tin chéns pa algun áwaseru. I 

mas lat lo tin neblina. E temperatura máksimo lo 

ta aproksimadamente 32°C, etemperatura mmimo 

mas o ménos 27°C. E bientu ost ta basta fuerte, 

aproksimadamente 5 Bft. 

Altura di ola: 2.0-2.5 m (6-8 pia) 

* Altura di ola válido pa laman grandi 

Durante e temporada di orkan, KNMI ta vigilá mi- 
nusiosamente e Oséano Atlántiko den koperashon 
ku e National Hurricane Center (NHC). E pronós- 
tiko mas resién ta disponibel via https://www.nhc. 
noaa.gov/gtwo. php?basin=atlc&fdays=5 


' Bonairetv 

Historia I Kultura i Naturalesa 


Historia | Kultura | Naturalesa 

Kanal 70 Telbo - Kanal 23 Flamingo TV 

KRALENDIJK - Pader Al- 
phonsus Baak tabata fuerte 
durante santu sakrifisio di 
misa djadumingu, relas- 
honá ku loke a sosodé djas- 
abra durante un entiero fin 
di siman tras di lomba. El a 
ekspresá ku loke a sosodé 
no ta kos pa tolerá. 

“Porpoko mi a stop ku 
respdns, debi na e situ- 
ashon ku a presentá poko 


promé ku mester a kuminsá 
ku misa, promé ku hiba e 
defuntu santana. Hende- 
nan tabata drenta misa 
ku mariwana, bdter di ser- 
bes. Esaki no ta aseptabel. 
Mester tin réspét den misa. 
Nunka promé algu asina a 
sosodé den mi karera komo 
pastor. Mi a sirbi misa na 
diferente pais i isla, sin 
topa algu manera loke a 



sosodé.” 

Di akuerdo ku pader 
Baak, na sierto momentu 
el a disidf ku e no ta sigui 
ku misa i a manda forlestu 
Charlton (Chal) Thomas pa 
atendé ku esnan ku tabata 
hasi kos for di órdu dilanti 
porta di misa. Entre otro 
rankamentu di outo i moto- 
saikel. 


“Chal a aserká nan i e 
kos a bira pió. Poko despu- 
es nan a stóp, i mi a disidi 
pa hasi misa. Rónt e área di 
misa a keda sushi, ku entre 
otro bóter di bibida di alko- 
hól. Nos mester komportá 
nos desente tur momentu. 
Esaki ta hasi mas doló na e 
famia, kende a pérdé un ser 
keri”, pader Baak a bisa. 


Diálogo Sentral kontentu ku prolongashon 


pakete di medida 

lo kontribui konkretamente di aktividat ekonómiko, habri Boneiru pa bishitante 
na un start nobo i balansá ora ku ta responsabel pa atrobe. 


2250 alumno a risibi Buki di Prét 


KRALENDIJK - Diálogo 
Sentral di Boneiru ta kon- 
tentu ku gabinete hulandes 
a duna oido na e petishon 
di e diálogonan sentral di 
Boneiru i Sint Eustatius pa 
prolongá e medidanan di 
sosten di krfsis pa e islanan 
di Hulanda Karibense. Ku 
esaki, gabinete a inkorporá 
tambe e sugerensianan di e 
diálogonan sentral pa am- 
plia e pakete aktual ku si- 
erto medida ku ta vigente 
kaba na Hulanda Europeo, 
teniendo kuenta alabes ku 
e situashon spesfflko di 
kada isla. 

Prolongashon 
Diálogo Sentral ta un 
plataforma formá pa du- 
nadónan di trabou, sin- 
dikatonan, Kámara di 
Komersio i gobiérnu lokal, 
ku partisipashon di e uni- 
dat di Asuntunan Sosial 
i di Labor (SZW) di RCN 
komo konsehero. E órgano 
aki ta aktivo for di novém- 
ber 2018 den su konstel- 
ashon aktual. Despues ku 
e krisis di Corona a surgi i 
no por a biaha pa Boneiru, 
a pidi diputado Elvis Tjin- 
Asjoe pa temporalmente 
tuma e funshon di vise- 
presidente suplente. Du- 
rante e reunionnan presidf 
pa diputado Tjin-Asjoe, a 
forma dos grupo di trabou. 
Un grupo di trabou a aten- 
dé ku e medidanan di sos- 
ten i a duna input pa e kar- 


ta ku e diálogonan sentral 
di Boneiru i Sint Eustatius 
a manda huntu, den kua a 
hasi e proposishonnan ku 
awor a keda honrá dor di 
gabinete hulandes. E di dos 
grupo di trabou ta traha 
riba senarionan di rekuper- 
ashon sosial i ekonómiko 
pa prepará pa reapertura di 
e isla. 

Diálogo Sentral di Bo- 
neiru i “Central Dialogue” 
di St. Eustatius a proponé 
un prologashon di e medi- 
danan di sosten te ku fin di 
e aña aki. Gabinete a disidi 
pa prolongá te ku 12 di ók- 
tober benidero, sinembargo 
Diálogo Sentral ta spera 
ku si e situashon ta rekeri 
esaki, lo por konsiderá pa 
alargá esaki ainda te fln di 
aña, dependiendo di e desa- 
royonan. 

Forsa di kolaborashon 

Tjin-Asjoe: “Danki na e 
bon koperashon i akshon 
desisivo den Diálogo Sen- 
tral nos a logra hasi un 
análisis rápido di tur me- 
dida i vosiferá e nesesi- 
dat di tantu empresanan 
komo sektor laboral den 
un forma konvisente. Nos 
ta kontentu ku gabinete 
a sigui nos proposishon- 
nan. Esaki ta demonstrá un 
bes mas e forsa di e forma 
di kolaborashon aki.” Na 
nómber di Diálogo Sentral 
e ta ekspresá e konfiansa 
ku e medidanan di sosten 


KRALENDIJK - E siman- 
nan ku ta tras di lomba a 
parti e asina yamá ‘Buki di 
prét’ na tur skol básiko na 
Boneiru. Mustrando e buki 
di fakansi akf, muchanan 
ta haña deskuento pa ak- 
tividat- óf produktonan den 
tienda-, restorant- i di klup- 
nan di deporte ku ta parti- 
sipá. Den algun kaso por 
partisipá te asta pórnada 
ora mustra e Buki di prét. 

Diputado Nina den Hey- 
er a entregá e promé Buki 
di prét 2020 na un alumno 
di grupo 8 di Kolegio Kristu 
Bon Wardador. Despues e 
fiesta di partimentu di buki 
a ranka sali na tur e 9 skol- 
nan básiko di Boneiru. Fi- 
nalmente alrededor di 2250 
alumno den edat di 4 t/k 13 
aña a risibi nan propio Buki 
di prét. 

Algu speshal tabata e 
‘drive thru’ ku dos skol a 
organisá komo un eksperi- 
mento. Na Kolegio Strea 
Briante i Kolegio Rayo di 
Solo no a reparri e buki- 
nan di fakansi den e klas- 
nan, pero a laga e klasnan 
pasa un pa un na un lokét 
di Buki di prét. Ku ayudo di 
entre otro Indebon Boneiru, 
a reparti sentenar di buki 
super rápido. 


E imprenta a bin kai 
ariba despues ku e plachi 
di druk a skuif un tiki. Pa e 
motibu akf den algun buki 
tin un par di blachi ku a 
prent un tiki skuin. Danki 
Dios por lesa tur kos si ai- 
nda, pero e no ta dje bunita 
ei. Lástimamente no tabata 
posibel mas pa logra haña 
un ehemplar koregi na tem- 
pu na Boneiru. 

Awor tur mucha ta dis- 
poné di nan Buki di prét. 
E fin di siman aki inskrip- 
shon pa aktividatnan ku ta 
rekeri reservashon di ante- 
mano ta habri. Lesa semper 
e kondishonnan di kada ak- 
tividat bon i sóru pa bo tene 
bo mes na instrukshonnan 
di e ofresedónan. Tin bia 


por ehémpel bo tin ku bisti 
sapatu será, ta rekeri un di- 
ploma di landamentu óf bo 
mayor-/mayornan di krian- 
sa mester ta presente. Tur 
kos ta pará ei den. 

Buki di prét ta bálido di 
3 di yuli i e ultimo aktividat 
ta riba 16 di ougustus. Te na 
e momentunan aki ta parse 
ku tur kos por sigui normal, 
pero si por ehémpel e situ- 
ashon na Boneiru kambia 
pa motibu di e Coronavfrus, 
e ora ei aktividat- of ak- 
shonnan den e Buki di prét 
por kambia óf te asta kai 
afó. Keda semper na altura 
di e notisianan al respekto. 

Pa mas informashon: 
www.bukidipret.com, óf 
facebook/bukidipret. 

Den problemátika na BOPEC 

Gobiérnunan no por para ketu 


KRALENDIJK -- Sindika- 
tonan BPWU i FEDEBON, 
ku ta representá respe- 
ktivamente trahadónan i 
staf di BOPEC, ta haña ku 
gobiérnunan di reino i lo- 
kal no por paga laga BOPEC 
sera su porta sin hasi nada. 

Segun USIBO, e union 
sindikal di Boneiru, ape- 
sar ku BOPEC ta un kom- 
pania privá, motibu pa kua 
gobiérnunan ta kouteloso 
pa envolvi nan mes, mi- 
rando e desaster sosial- 
ekonómiko ku un sera- 
mentu di BOPEC lo tin, 
gobiérnunan no por para 
na banda i mira e aktividat 


ekonómiko aki muri. Sigur 
no awor ku ta enfrentando 
e krisis ekonómiko den tu- 
-rismo ku Covid-19 a kousa. 

Na final di e atardi di in- 
formashon djaweps ultimo 
a presentá un resolushon 
ku a keda akseptá unáni- 
mamente pa e presentenan. 
E desishon di e resolushon 
ta bisa. 

Di duna mandato to- 
tal na liderato di BPWU i 
FEDEBON pa 

1. Hasi tur esfuerso 
posibel pa mantené BOPEC 
habri i operashonal i asina 
salbaguardiá kuponan di 


trabou i ekonomia di Bo- 
neiru. 

2. Hasi tur esfuerso 
inkluso pasonan legal pa 
salbaguardiá interes di e 
trahadónan dado kaso e se- 
nario ku BOPEC lo por bai 
sera, presentá. 

3. Mantené miembre- 
sia informá di desaroyonan 
pa punto 1 i 2. 

Di akuerdo ku USIBO: 
"Gobiérnunan, esta esun di 
Boneiru i esun di Hlanda 
no por para na banda den e 
situashon aki. Nan mester 
hunga un ról aktivo. Ta den 


e kuadro aki, ku gezaghéber 
di Boneiru a asumi su re- 
sponsabilidat pa garan- 
tisá suministro di koriente 
i awa riba nos isla. Nos di 
USIBO ta apoyá gezaghéber 
den esaki. Meskos ku nos 
ta apresiá ku tur ora su por- 
tanan ta habri pa a skucha 
nos i kaminda e por ta di 
influensha pa logra kos, el 
a hasi esaki tambe." 

USIBO ta splika mas 
aleu ku diputado Nina den 
Heyer a honra e atardi ku 
su presensia personal i a in- 
formá ku di parti di gobiér- 
nu di Boneiru nan a instrui 
nan servisio sosial pa traha 


riba un plan pa atendé ku e 
konsekuensianan sosial di 
un seramentu di BOPEC. 

"Gobiérnu di Boneiru a 
akseptá un presentashon di 
un grupo di invershonista 
ku sindikatonan a presentá 
pa un posibel solushon pa 
tene BOPEC habri. Pues nos 
ta refutá deklarashonnan 
ku lo a ataká gobiérnu den 
e situashon di BOPEC. Loke 
si nos ta insisti ku nos mes- 
ter sigui traha huntu pa 
buska e solushon pa tene 
e kompania habri", segun 
USIBO. 


Fondo Mundial pa Naturalesa; 

Sin kloaka rekuperashon di naturalesa 

BES no tin sentido 


KRALENDIJK - E plan di 
rekuperashon pa naturale- 
sa na Boneiru, Sint Eusta- 
tius i Saba di minister Ca- 
rola Schouten (Agrikultura 
i Naturalesa), no tin nin- 
gun sentido tanten no tin 
un sistema di purifikashon 
di awa sushi riba e islanan. 
“Esei ta karga awa hiba la- 
man”, Kirsten Schuijt, di- 
rektor di Fondo Mundial pa 
Naturalesa (WNF) ta bisa, 
den un arrikulo den e ko- 
rant hulandes Trouw. Den 
un artikulo basta ekstenso 
di man di Joop Bouma, e 
korant ta duna atenshon na 
e situashon di naturalesa 
riba e islanan BES. 

Sistema ekológiko des- 
faborabel 

Minister Schouten kier 
reservá 7 mion euro adisho- 
nal pa drecha naturalesa i 
medioambiente na Hulanda 
Karibense, ku ta den basta 


mal kondishon. Tweede Ka- 
mer a pidi e mandatario pa 
un plan di akshon pa salba 
e refnan tambe, pa motibu 
ku nan kondishon ta bay- 
endo hopi atras. Si no in- 
terveni e koralnan eksep- 
shonal den Karibe lo sigui 
deteriorá. 

Den un rapórt ku gobiér- 
nu hulandes a laga traha 
ta kaliflká e situashon di e 
sistema ekológiko i di e e- 
spesienan di mata i animal 
riba e islanan komo ‘mod- 
erá te hopi desfaborabel’. 
Hulanda Karibense ta leu 
di ta kumpli ku e metanan 
di e tratado di Nashonnan 
Uni pa mantenshon di bio- 
diversidat, ku Hulanda a 
flrma 10 aña pasá.’ 

Sin sentido 

E direktor di WNF ta haña 
ku mester di muchu mas ku 
7 mion euro. E ta haña ku 


e medidanan ku minister 
Schouten kier tuma prákti- 
kamente no tin sentido si e 
sistema di purifikashon di 
awa riba e islanan no ta no 
órdu. Bonaire su sistema di 
purifikashon ta limitá i ta 
solamente kasnan banda di 
kosta ta konektá riba esaki. 
Saba i Sint-Eustatius no 
tin kloaka. Awa di yobida e 
tres islanan ta bai direkta- 
mente laman, di manera ku 
e parti ariba di suela, inklu- 
so pupu di kabritu i buriku 
tambe ta resultá den osean. 
Kirsten Schuit kier pa pone 


KRALENDIJK -E orga- 
nisashon di AMORC na Bo- 
neiru, esta e organisashon 
di rosakrusnan, ta organ- 
isá un lektura tokante 
Oabalah, bou di e titulo: 
‘Spiritualidat i Hustisia’. Ta 
trata di un serie skirbi spe- 
sialmente pa e Akademia 
di AMORC na Kórsou. E le- 
ktura ta na Ingles, pasobra 
e akademia aki tin e am- 
bishon pa alkansá henter 
region di Karibe. Asina 
Michiel Bijkerk di e organ- 
isashon di rosakrusnan 
AMORC na Boneiru ta duna 
di konosé. E presentashon 
ta riba 24 di yuni di 19.15or 
te 22.00or na ‘Yogarriba’, 
kunuku Seru Grandi 80. 

Oabalah no ta un doku- 


e sistema di purifikashon 
di awa sushi na mes nivel 
ku na munisipionan na Hu- 
landa Oropeo. 

Problemanan mas 
agudo 

Djárason minister 

Schouten a kontestá miem- 
bronan di D’66 ku e no tin 
intenshon pa reservá mas 
plaka pa drecha naturalesa 
riba e islanan. E plaka ku 
tin awor ta pa e promé fase 
di e plan di rekuperashon, 
dirigi riba e problemanan 
mas agudo i riba e resulta- 


mento históriko. E ta un 
método bibu y kresiente pa 
studia e Gran Deskonosi, 
esta e Mundu Spiritual. “E 
estudio aki nunka lo ter- 
miná, pero e ta yuda bo 
profundisá bo kompronde- 
mentu di e ultimo realidat, 
ku normalmente nos yama 
Dios”, Bijkerk ta splika. 
E tin su rais den e reli- 
gion hudiu i den e dos idi- 
omanan sagrado di Mundu 
Oksidental, esta Hebreo i 
Griego. Bijkerk: “Sin em- 
bargo, e Qabalah ku nos ta 
introdusi den e serie di lek- 
tura aki, ta e vershon kris- 
tianisá. I durante e periodo 
largu ku a studia Qabalah 
den Oksidente kristian, 
el a wórdu influensiá dor 


donan mas prometedor pa 
rekuperashon di koral. 

Segun Trouw, gezagheb- 
ber Edison Rijna ta di opin- 
ion ku e situashon ta mé- 
nos skur, ku WNF ta pint’é. 
“Playa tin un sistema di 
kloaka, nos ta hasi nos 
bést”, e ta bisa e korant. E 
ta atmiti ku na otro parti- 
nan riba e isla awa sushi 
por bai laman via piedran- 
an poroso i ku banda di 
esei e sistema bieu di dam 
pa tene awa di yobida no ta 
funshoná mas. 


di alkemia islámiko i otro 
pensamentunan religioso 
di Medio Oriente i Oriente 
Lehano. 

Kada persona tin su 
propio komprendementu di 
Dios. No tin dos persona 
ku ta pensa presis igual 
tokante dje. Ta p’esei Ro- 
sakrusnan semper ta di- 
rigi nan mes na Dios di e 
siguiente forma: ‘Dios di 
nos kurason, Dios di nos 
komprondementu’. 

Pa interesadonan ku 
no sa na unda e kunuku 
ta keda, por reuni entre 
18.45or i 19.00or na RBC 
Bank, for di unda lo sali 
huntu pa bai e kunuku. Por 
duna un kontribushon bol- 
untario di 10 dóler 


Siña di bo 

historia, kultura i naturalesa 
SINTONISÁ 

Kanal 70 Telbo 
Kanal 23 Flamingo TV 


Lektura na ingles tokante Qabalah 

Entranteyuli benidero 

TUI ta bin ku pasahero atrobe 


KRALENDIJK - TUI ta bai 
kuminsá bula entrante yuli 
atrobe pa Kórsou, Boneiru i 
Aruba. E kompania di avi- 
ashon hulandes ta reanudá 
su buelonan pa Kórsou en- 
trante 2 di yiili. Pa Boneiru 
ta sigui riba 9 di yuli i pa 
Aruba riba 11 di yiili. 

Mas i mas destinashon 
pa vakashon ta habri 
atrobe pa turista, ounke 
frontera di mayoria des- 
tinashon lehano ta keda 
será. Pero danki Dios na 
Kórsou, Aruba i Boneiru 
si turistanan hulandes ta 
bonbini entrante 1 di yiili 
benidero. Esei ta e motibu 
tambe TUI ta kuminsá su 
operashon pa e islanan aki. 

Avion Dreamliner 

Kórsou, Boneiru i Aruba 
ta destinashonnan mashá 
stimá pa turistanan hu- 
landes. TUI p’esei ta hopi 
kontentu ku ta habri e fron- 


teranan atrobe na yiili i 
ku biaheronan por bishitá 
nan atrobe. Avionnan tipo 
Dreamliner di TUI ta ku- 
minsá bula promé ku un 
frekuensia di tres bia pa 
siman pa Kórsou entrante 
2 di yiili. Bonaire for di 9 
di yuli ta bin aserka ku un 
buelo pa siman i lo bula for 
di 11 di yuli, dos bes pa si- 
man pa Aruba. 

Arjan Kers, General Man- 
ager di TUI Nederland ta 
kontentu ku por biaha bai 
Antia atrobe: “TUI tin un 
historia di biahe largu i tin 
bon relashon ku e islanan. 
E ta motivá nos mas ainda 
pa bolbe kuminsá ku e op- 
erashon i duna e ekonomia 
lokal tambe un empuhe. 
Hopi habitante ta dependé 
di turismo, hopi empresa- 
rio ta bon partner. Na mes 
momentu hulandesnan por 
bolbe disfrutá di e lugánan 
di fakansi faborito aki.” 


Siguridat garantisá 

E islanan ta prepará, e 
akomodashonnan a tuma 
medidanan pa garantisá un 
estadia safe. Kórsou, Aruba 
i Boneiru apénas a konosé 
infekshon di Corona i kier 
mantené esaki asina tam- 
be. Biaheronan por move 
liber, pero mester tene kue- 
nta si ku e reglanan lokal, 
manera ta e kaso na Hulan- 
da tambe. Distansiamentu 
sosial ta keda aplikabel 
i esei ta nifiká ku mester 
tene dos meter di distansia. 
Tin protokól- i medidanan 
kla deskribi ku ta garantisá 
siguridat di e habitante- i 
huéspetnan. 

Lo adaptá e buelo ku 
medidanan di siguridat ap- 
ropiá, manera aprobá pa or- 
ganisashonnan internasho- 
nal di aviashon i RIVM. 
Esei ta nifiká ku entre otro 
durante e buelo mester 


1 DEN 3! 

Nos sa i ta komprondé ku situashon ta diffsil pa hopi empresa debi na 
COVI D-19. Esensial ta awor pa start bék. Den e proseso aki promoshon 
ta importante. 

Nos ta brinda oportunidat na preis spesial pa pone propaganda riba 3 
diferente plataforma. Estilo di 1 den 3: 




Historia | Kultura | Naturalesa 


(Riba Telbo i Flamingo TV) 

Yama 

Bonaire Communication Services Company (BCS) 
na telefon 717-8482 pa mas informashon. 


Por manda e-mail tambe na 

avisobon@gmail.com. 


bisti tapaboka. Por haña 
informashon mas detayá 
tokante tur medida riba 
e wépsait di TUI, https:// 
www.tui.nl/corona-maatre- 
gelen/. Konstantemente ta 
amplia e páginanan aki ku 
informashon fresku i ‘up- 
to-date’. 

Téstdi Corona gratis 
Komo ku outoridatnan 
lokal i habitantenan kier 
tene e islanan liber di Co- 
rona, a introdusi un ob- 
ligashon pa hasi un tést 
aprobá di COVID-19, un 
asina yamá PCR-test. Mes- 
ter laga hasi e tést aki na 
Hulanda, 72 ora promé ku 
subi avion. E sertifikado di 
e resultado ku ta indiká ku 
e biahero a tést negativo, ta 
un eksigensia pa por drenta 
e islanan. TUI ta ofresé tur 
biahero e tést aki grátis te 
ku 31 di ougustus, inklu- 
so esnan ku solamente un 
pasashi. Ademas biahero- 


nan ku ta bai Kórsou ta 
risibi, den kolaborashon ku 
e sektor lokal di hotél, CHA- 
TA, un bón di krédito na 
balor di 40 euro pa perso- 
na. Nan ta risibi esaki na e 
akomodashon unda nan ta 
hospedá. Por gasta e krédi- 
to di resort aki den e hotél 
pa por ehémpel kuminda i 
bibida, un tratamentu di 
‘wellness’ óf otro servision- 
an. Biaheronan ku biaha e 
zomer aki pa Kórsou, Aruba 
óf Boneiru, ta risibi di TUI 
informashonnan mas de- 
tayá tokante e tést. 

Seguro di biahe 
Biaheronan ku ta biaha 
pa e islanan mester por 
proba ku nan a sera un se- 
guro di biahe. Un seguro 
di biahe sémper ta un bon 
kos i afortunadamente ya 
ta algu komun pa mayoria 
biahero hulandes pa desti- 
nashonnan lehano. 


HESUS I E SIEGUNAN 

Skritura: J uan 9 

"I Jesus a bisa: "Pa huisio Mi a bin den e 
mundu aki, pa esnan ku no ta mira, por mira, 
i pa esnan ku ta mira, bira siegu." v.39 (BS) 

Un seminarista hóben tabata den pértá dilanti di 
un ateo eksperensiá ku tabata molesti'é ku pregun- 
tanan pa konfundié. Diripiente a presentá un hóm- 
ber simpel, mayor di edat, ku umildat di un persona 
ku no tabatin muchu argumento pa un debate, a 
proponé pa yuda e studiante ineksperto aki, bisando 
e ateo ku e uniko kontesta ku e ta disponé di dje ta, 
ku su orguyo a sieg'é. E relashon di Hesus ku e mul- 
titut, tabata provoká reakshonnan sorprendente. 
Miéntras ku algun tabata siguiÉ buskando solushon 
pa nan problemanan, otro tabata siguiÉ pa pon'É 
na prueba, ke mén, nan tabata duda di djE. No ta 
importá si Kristu tabata siña bérdatnan inkuestion- 
abel pa un bida bendishoná, si El a resusitá morto 
óf a kura hopi enfermo, Su kontrinkantenan semper 
tabata lanta sospecha i duda. Un bia Hesukristu a 
kura un siegu di nasementu i mesora un kantidat di 
pregunta a surgi, algun tokante e motibu ku e taba- 
ta siegu, otro si e tabata e mésun hómber ku tabata 
sinta pidi limosna óf si no ta trata di un gran mintira. 
Apesar ku e siegu saná tabata duna su téstimonio, 
nan a lanta duda pa difamá Hesus. Evidensia no ta 
importante pa esnan ku tin nan mente siegá pa mo- 
tibu di inkredulidat. E opositornan di Señor tabata 
siegu debi na nan arogansia. Maske nan a pensa di 
por wak mas leu ku otronan, difisilmente nan por a 
logra oumentá nan siegedat spiritual, miéntras ku 
pa su humildat, esun ku a mira a kere i a adorá Se- 
ñor. Dirceu Amorim de Mendonça, España Pa medio 
di fe so nos por mira Kristu! 

Saká for di: Alimento Pa E Alma, un 
produkshon 

di Trans World Radio Bonaire. 

Famoso kantante rubiano afayesé 

Vicente Kelly su bos tabata bon 

konosl na Boneiru 




Nunka un hende por a tende 
sali fordi mi boka ku mi ta histori- 
adó. Meskos ku nunka mi ta yama 
mi mes periodista, sino simple- 
mente un skirbidó di korant. Mi no 
a studia historia i mi no a studia 
periodismo, pero ta hasi loke mi 
kurason ta manda mi hasi. Loke 
si mi por bisa ta ku mi a skirbi i 
publiká mas ku kualké historiadó i 
periodista. 

^|0|o|c 

Importante ta, ora ku bo ke 
sa historia, ta pa lesa, skucha i 
opservá. Esei mi ta hasiendo, Tur 
dia mi ta tira bista den buki i otro 
publikashonnan ku tin di aber ku 
historia i kultura di Boneiru pa asina 
sa mas i mas, Semanalmente mi ta 
kologá na lep di nos grandinan pa 
skucha di nan eksperensia i nan 
storianan. Por lo ménos un bia pa 
siman mi ta drenta mondinan di e 
isla aki pa eksplorá nos naturalesa. 

Mas importante ta pa komparti 
e konosementu ku bo ta haña. Ta 
loke mi ta trata na hasi atraves di 
programanan di radio, televishon, 
artfkulonan den korant i buki. Tin 
bia mi mes no por kere ku mi tin 
masoménos 32 buki publiká te 
awor, di kua sigur 20 pa 25 asina 
ta bai tokante historia i kultura 
boneriano. E buki ku mi ta mas or- 
guyoso di dje ta 'Pueblo di Kunuku 
Bieu', ku ta bai tokante e pueblo 
mas na mi kurason, Nortdi Saliña, 
na unda raisnan di mi tata ta mará 
den suela. 

Ami lo ta e ultimo pa pretendé 
ku mi sa tur kos di historia, kultura 
i naturalesa di Boneiru. Pero mi sa 
hopi si, un sabiduria optené di prin- 
sipalmente grandinan, kombiná ku 
lesamentu i mas lesamentu di buki- 
nan di historia, tambe algun inves- 
tigashon. Ta djei mi konosementu 
riba e terenonan aki ta bini i mi ta 
kompartf i sigui komparti nan ku 
tur hende. Nada pues di tene kos 
pa mi so, hasi komo si fuera ta mi 
kos. Loke mi haña ta bai bék na e 
fuente kaminda mi a hañ'é, Asina 
simpel e kos ta. 

Naturalmente e trabounan 
aki, pa straño ku por parse, ta un 
sumpiña den wowo di un par di 
hende, Nan no por biba ku e echo 
ku un hómber bobo, sin masha 
skol, ta skirbi di historia i kultura. Ta 
kos di historiadónan, doctorandus- 
nan, antropólogo i arkeólogonan. 
Pero ya, nan tin ku sigui biba ku e 
realidat aki, pasobra ta asina ta i 
no otro. Mi no ta stóp por lo pronto. 
Mortoso lo porpone mistóp. 

S|q|q|< 


KRALENDIJK - Vicente 
Kelly, na bida kaba legen- 
dario kantante folklóriko 
di Aruba, a fayesé den fin 
di siman. Vicente su bos ta- 
bata bon konosf na Bonei- 
ru, atraves spesialmente di 
e emisora ‘Voz di Bonaire’ 
den pasado, tempu di gloria 
di Vicente. El a muri ku 69 
aña, pasando su ultimo di- 
anan na ‘Huize Maristela’. 

Vicente Kelly ta un le- 
gendario musiko i kompos- 
itor ku a nifiká hopi p’e 
kultura di Aruba. Konosi pa 
su forma uniko di toka ku 
akordeon el a alegrá hopi 
generashon. Su komposis- 


KRALDIJK - Espasio 
aéreo di islanan BES ta 
keda será pa mas pais te ku 
promé di yuli 2020. Ta hasi 
un eksepshon solamente pa 
buelonan di Sint Maarten, 
Kórsou i Aruba . Esaki Min- 
ister di Infrastruktura Cora 
Van Nieuwenhuizen-Wi- 
jbenga i Minister di Salub- 
ridat Hugo De Jonge a skibi 
den un karta pa parlamento 
hulandes. No ta risibf niun 


honnan semper a hala at- 
enshon sea pa ilustrá su 
amor p’e isla di Aruba óf 
pa letranan chistoso. 

Vicente huntu ku su 
bandanan Los Juveniles, 
La Nueva Fuerza i Los 
Pimentosos pavários gen- 
erashon a partisipá na 
vários festival i a toka na 
sentenáres di fiesta i kon- 
sierto. Den eksterior tam- 
be Vicente Kelly a sa di 
gana kurason di hopi ku 
su presentashonnan unda 
semper el a hiba Aruba 
su nómber den su kurason. 
Entre otro el a yega di 
partisipá na Valledupar, 


persona di Oropa, Reino 
Unf, Nort-Amérika, Sen- 
troamérika i Suramérika. 

Mirando ku hopi pais di 
kontinente amerikano tin 
mas kaso di COVID-19, a di- 
sidi riba konseho di RIVM, 
pa ekspandé e lista di pais- 
nan for di kua no por bula 
bini Boneiru. Tur pais den 
Oropa tabata riba e lista aki 
kaba for di 14 di mart. Un 
medida ku a keda tumá pa 


Colombia na festival- 
nan di akordeon, tokando 
musika Vallenato’. 

Komo tata tambe Vi- 
cente tabata un hómber 
ku semper a stima su 
yunan i a dediká témpo na 
kada un di nan talentonan. 

Vicente a kanta i graba 


evitá ku e vfrus di corona ta 
drenta nos isla. E desishon 
pa tene espasio aéreo será 
ta nifiká ku te ku promé 
di yuli lo no tin buelonan 
turistiko pa Boneiru. 

Mientrastantu Bo- 
neiru a prepará bon si pa 
risibf turista atrobe. A 
pone kondishonnan pa tur 
ekstranhero ku kier bin 
pasa fakansi na Boneiru. 
Promé ku nan subi avion pa 
bin Boneiru, e turistanan 
mester entregá prueba di 
un tést ku nan no tin CO- 
VID-19 na nan kompania 
di aviashon. E turistanan 
mes ta responsabel pa ku- 
bri gastunan médiko si nan 
bira malu. Dókternan na 
Boneiru awor aki ta bon 
prepará pa si un óf mas 
kaso di COVID-19 presentá. 

Aruba 

Te ku promé di yuli no 
tin nodi di hasi un tést pa 
vfrus di corona ora ta bi- 
aha pa Aruba. Tampoko no 
tin mester di un seguro di 
biahe adishonal. Ta impor- 
tante pa no tin niun keho 
manera tosamentu óf prob- 
lema ku hala rosea, promé 
ku biaha. Bo mester ta por 
lo ménos 14 dia na Bonei- 
ru promé ku bai Aruba. Pa 
Kórsou i Sint Maarten tam- 


entre otro ‘Santa Cruz’, 
‘Polin tin Shete Buraku’, 
‘Den skoch’i bo mama’, 
‘Djaka den trampa’, ‘Kavel 
óf sin kavel’ i hopi otro 
kansion ku a bira un ék- 
sito tantu na Aruba komo 
islanan Kórsou i Boneiru. 


poko no mester di hasi un 
tést, ni despues di promé di 
yuli. Despues lo anunsiá si 
mester tést despues di pro- 
mé di ytili ora ta bai Aruba. 

Karentena na kas 
Un persona ku a bini 
for di Hulanda no tin nodi 
di bai den karentena. E tin 
ku keda 14 dia paden. E 
chéns ta chikitu ku un di 
e ‘repatriantenari ta malu, 
mirando ku e kantidat di 
kasonan di hende infektá 
ku e vfrus di corona na Hu- 
landa ta hopi abou. Perso- 
nanan ku tin sintoma por 
yama Salubridat Publiko pa 
hasi un tést. Mientrastantu 
ku e persona aki no ta tosa 
óf tin sintoma, e no ta un 
peliger pa otronan ku ta 
biba kuné. E otro hende- 
nan den kas por bai traha i 
hasi kompra. Basta nan no 
haña sfntoma. Den e grupo 
di personanan ku a regresá 
Boneiru siman pasá, e asi- 
na yamá repatriantenan, a 
tést 11 pasahero ora nan a 
yega Boneiru. Niun di nan 
no tabatin e virus di coro- 
na. Promé ku fin di luna lo 
duna mas informashon kon 
ta bai atendé ku turistanan 
ora espasio aéreo habri 1 di 
yiili 2020. 


Florian Fast and Cleaning 
Service B.V. 

se busca 

1 tecnico en mantenimiento de superficie 
en marmol 

-diploma, buena conducta y 2 años de experencia. 

Para mas inf. Ilama a 785-4986 


Konforme boluntat di Dios i gradesido pa loke e la hasi 
i nifiká pa nos, nos ta partisipá fayesimentu di 



Maritza Sint Jago Cuevas Feliz 


su kasá: Rubert J Sint Jago 

su yunan: Marisol, Dorcas, Raisa, Raquel, Rubert Johan. 

Akto di entiero ta tuma lugá den seno familiar na 
Hulanda. 


Espasio aéreo BES será 

pa mas pais 

tin grupo tambe presente. 
‘Grupo Bon Ambiente’ a 
selebrá dia di tata ku nan 
miembronan na e sitio ari- 
ba menshoná. Un otro gru- 
po di famia ku tabata pre- 
sente tabata Janga. Famia 
Janga di Westpunt Korsou a 
topa esnan di Boneiru. 

Huntu tur presente a 
gosa di e dia animá pa e 
konosido Tony Trinidad i 
Brigrette Bradley. 


Tene nos playanan limpi 


■* sw 

g m 

t i 


tata na Zózó Ranch 


Tremendo ambiente dia di 


KRALENDIJK--Sele- bisa. Esaki tabata na ZóZo 
brashon dia di tata, un am- Ranch. Aparte di perso- 
biente tur afó manera ta nanan individual, taba- 


.numh^th 1 

www.extraboneiru.com 


• Na 1848 Antoine Joseph Sax a nase, inven- 
tor belga di e instrumento saksofon. 

• Dia di trahadó den sektor publiko; Nashon- 
nan uni a haña ta importante pa pone atenshon 
na e sektor aki. Awor mas ku nunka ku mundu ta 
den gara di Covid-19, por a mira ki importansia 
e grupo aki tin. Médikonan, polis, brantwer, hos- 
pital, kasnan di kuido, tur ta hendenan ku den e 
pandemia aki i ketu bai ta riska nan bida pa nos. 
Na desémber 2002 durante asamblea general 
a konsiderd e fecha di awe komo dia di servisio 
publiko. Ta selebrd i duna rekonosimentu na tra- 
bou ku tur esnan enbolbi den e sektor aki ta hasi. 


• Viuda; hopi be no ta para ketu na e gru- 
po aki. Ora e pareha fayesé den mayoria kaso, 
i sigur den paisnan ménos desaroyd, e viuda ta 
enfrentd hopi reto i tambe problema pa porsigui 
ku su bida. I si no ta basta, e pandemia ku ta 
asotando mundu aktualmente tambe ta e kousa 
ku miles di hende muhé a bira viuda. Eksperen- 
sia di pandemianan anterior manera HIV i ébola 
ta mustra kon duru bida di e viuda ta bira. Nan 
ta pérdé derechi di herensia ku komo viuda nan 
tin derechi riba dje, ta kita propiedat for di nan 
i hasta mester soportd diskriminashon komo po- 
sibel kargadó di e malesa di kua nan esposo a 
fayesé. Tin aproksimadamente 258 mion viuda 
rónt mundu i 1 di kada 10 ta biba den pobresa. 
Ta kere ku e sifra aki ta muchu mas haltu ku loke 
ta kalkuló. Sigur ku e pandemia aktual ta kalkuló 
ku e sifra aki muchu mas. P'esei nashonnan uni 
fa urgi pa na momento ku un dama bira viuda, 
pa no bira lomba pe i despresi'é pero dun'e un 
man. 


• Alan Turing a nase, matemdtiko i pionero 
den teoria di kómpiuter ku a inventó e 'Turing Ma- 
chine'. 'Turing Machine' ta un di e modelonan 
mas importante den estudio di kómpiuter. 

EZ Air tin buelo diario entre Bonaire, Curaçao i Aruba 


KAYA ITALIA 1, KRALENDIJK, BONAIRE • 7171900 - 561 1900 • info@flyezair.com 


Bishitá nos ofisina na Kaya Italia 1, Kralendijkpa 



kumpra bo pasashi pa Aruba óf Kórsou óf bishitá nr*~’ 
website: www.flyezair.com. 


t Way to Fly 


le tasiesi 



CONGRATULATIONS TO 

DR. DANIELLA BISSESSAR, MD 

■ UNIVERSITY 0 F LEIDEN ■ 

Programanan ai Bonaire.tv 
Telbo kanal 70 
Flamingo TV kanal 23 

Djamars 23 Yiini 


12:00 Herensia: 

80 aña Lelia Nicolaas 

13:00 Aki Statia: 

Gershwin Lopes Parti 2 

14:00 Herensia: 

Eric Henriquez Parti 2 

15:00 BAPA: 

Albertson Dorothea i 
Winfred Dania 'Doku’ 

16:00 Herensia: 

Aletta Alexander 

17:00 Aki Kórsou: 

Hugh Lopes 


18:00 Herensia: 

Marshe Magazina 
di Rei 2017 

19:00 BAPA: 

Aimed Ayubi 

20:00 Herensia: 

Alvin Chacuto 

21:00 Aki Boneiru: 

Maria Goretti bewaar- 
school Yufrou Duchi 

22:00 Religion: 

Adventista Antriol 

23:30 Puerto Latino: 

Luis Zárraga 


Tur mérdia 12'or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 


MONCHI & TONCHI 


Hubert (Yubót) Frans, persona markante den Rincon di ántes. (Kolekshon difoto Her- 
bert Cesilia - FuHiKuBo) 


- - --- \ 

Awél si. Pero no lubida ku tin 

mama kalakuna tambe. Of nó? 


Tonchi, Baak tabata 
brabu ku nos hende hóm- 
ber machunan. 


Hendenan di 
Boneiru 


POLI 


Hipolito Casiano 
Winklaar a nase dia 
13 di ougustus 1921 
na Rincon. Su 
nómber di kariño 
tabata Poli i e tabata 
biba na Rincon nr. 

139a, ku ta keda den 
pabou. 

Poli ta un persona ku 
durante su bida a 
move hopi den e 
region di Slagbaai. 
Entre otro el a traha pa e kompania J.J. Debrot 
Succs., ku tabata doño di e anterior plantashi aki, na 
unda tabata produsi sentebibu, kima karbon i tambe 
kria kabritu, risibiendo na 1951 un sueldo di 20 florin 
pa siman. 

Banda di traha riba e plantashi aki den e tempu ku e 
tabata yón, Poli a piska tambe durante hopi aña na 
kosta nortwést di Boneiru, saliendo for di Boka 
Slagbaai ku su boto. Ta asina ku e doñonan di 
Slagbaai tabata pérmiti, bou di sierto kondishon, pa 
piskadónan rancha bou di e barankanan na e boka 
aki, na unda nan tabatin tambe nan botonan di rema, 
despues tambe motor. Un piskadó konosi durante 
hopi aña na Boka Slagbaai tabata Angenor (Djinó) 
Balentin. 

Poli a traha den e periodo di 1953 pa 1965 na hopi 
okashon den e sistema di trabou temporario di 
gobiému pa por a kria su yunan, di kua e dos 
mayónan tabata Sergio (1945) i Marita (1948) 

Poli den su tempu tabata un bon futbolista. E tabata 
himga den e ekipo ‘Goede Hoop’ di Tavio Sint Jago. 
Ta un hómber ku tabatin hopi gol riba su nómber. 

E kasá di Poli tambe tabata un persona hopi konosi: 
Olga Fransisca Cicilia. Por a konsiderá Olga komo un 
folklorista te den su higra. 

Tim di dominó ”Wasing 
Crue” a mira lus 


KRALENDIJK—Djasabra 
ultimo den oranan di at- 
ardi na Waxing Bar Res- 
taurant na Nikiboko, e tim 
di dominó “Wasing Crue” a 
mira lus. 

Un tim nobo di dominó 
di e área di Playa a mira lus 
ofisialmente djasabra ul- 
timo na Nikiboko. 

Ta trata di e tim Was- 
ing Crue ku a lanta ofisial- 
mente na Waxing Bar Res- 
taurant na Nikiboko. 

E tim aki bou di guia 


di sra. Andy Cadó, a keda 
fundá riba e falta ku ta hasi 
di timnan di dominó di Pla- 
ya kompará ku timnan na 
Rincon di kua tur ta aktivo. 

Na Playa kasi no ta tende 
mas di timnan di dominó. 

Pa formalisá esaki, djas- 
abra ultimo Wasing Crue 
despues di a bendishoná 
nan unifórm nobo na Wax- 
ing Bar Restaurant na Niki- 
Boko, a hunga nan promé 
partido di dominó, momen- 
tu ku nan a topa ku Wa- 


napa Crue den un partido di 
domino amistoso na kas di 
Ruman Cadó na Bario Wa- 
napa. 

Den e partido aki ningun 
di e dos ekiponan no a baha 
kabes pa otro, e partido a 
finalisá den empate di 2-2. 


A lanta e tim aki tratan- 
do na stimulá otro timnan 
di dominó na Playa pa bin 
bék o lanta timnan nobo pa 
lanta e deporte aki di mente 
i mesa bék na Playa. 

Nos ta deseá e tim nobo 


aki tur pero tur klase di ék- 
sito. 

Riba potrétnan momen- 
tu ku e bendishoná e uni- 
form nobo i tambe algun 
bista di e partido. 



KRALENDIJK - Direkti- 
va di Fundashon Alzheimer 
Bonaire (FAB) ta partisipá 
ku e ‘Bon Kuné’ pa re- 
koudá fondo ku lo a tuma 
lugá djasabra 20 di yuni 
benidero, a keda posponé. 
E aktividat popular aki 
awor lo sigui djasabra 18 di 
yuli próksimo. Respetando 
e medidanan relashoná ku 
COVID-19, FAB a disidi di 
posponé e aktividat aki. E 
Bon Kuné ta tuma lugá na e 
mesun sitio, esta Kompleho 


Deportivo Jorge Nicolaas na 
Kaya Amsterdam. 

Karchinan ta manera 
kustumber disponibel serka 
miembronan di direktiva i 
tambe serka e boluntario- 
nan ku ta enkargá ku e ak- 
tividat aki. Naturalmente lo 
kumpli durante e aktividat 
aki ku tur e reglanan stipu- 
lá di distansia sosial, higi- 
ena etc. konforme rekomen- 
dashonnan di Coronasmart. 

Direktiva di Funsashon 
Alzheimer Bonaire ta kon- 
siente ki efekto Coronavirus 
tabatin durante henter e 


periodo te awor riba e gru- 
po nukleo ku e Fundashon 
ta sirbi. Tin un nesesidat 
grandi na fondo pa por kon- 
tinuá i realisá proyektonan 
pa por aliviá e situashon, 
ku tantu nos grandinan 
komo e personanan ku ta 
biba ku demensia ta pasan- 
do aden aktualmente. FAB 
ta gradisi e fanátikonan 
di Bon Kuné ku semper ta 
kumpra nan karchi na tem- 
pu pa asina demonstrá nan 
sosten na un bon kousa, pa 
nan koperashon i entusi- 
asmo,. 



Bon Kuné di Fundashon 
Alzeimer posponé 


Outo a dal den pal’i lus 



Den e anochi di djabiérné pa djasabra masoménos 
3or di mardugá un outo a dal den un pal'i lus riba 
Kaya Korona, na altura di Firgo's. Ultimo tempu tin 
basta aksidente di tráfiko den oranan di anochi riba 
Kaya Korona. Foto ta duna bista di e aksidente. 

“E Médiko di pobernan” di Venezuela entre beatonan nobo 


En su oudiensia con el 
Kardinal Angelo Becciu el 
Papa outorisá los dekretonan 
ku lo duna Iglesia kuater 
beato ku ta representá e kon- 
tinente suramerikano i Euro- 
pa, ku su anhelo di servisio 
na esnan pober, na nashon i 
na hóbennan. 

Vatican News 

E Dekretonan anunsiá ay- 
era pa e Kongregashon pa 
Kousanan di santunan ku 
outorisashon di Papa 
Francisco,lo hiba na beati- 
fikashon tres Venerabel Sir- 
bidónan di Dios ku a biba 
den siglo XIX, pa rekonose- 
mentu di un milager atribui 
na nan interseshon. 

Doktor i laiko di Venezu- 
ela 

Iglesia di Venezuela, di 
Latinoamérika i di mundu ta 
alegrá pa e próksimo beati- 
fikashon di un di su yunan 


Ta trata di doktor Jose Gregorio Hernandez 


mas sélebre. Ta trata di e lai- 
ko venezolano, José Grego- 
rio Hemández Cisneros, ku 
a nase dia 26 di óktober 
1864 na Isnotu, den e estado 
andino di Tmjillo, i a fayesé 
na 1919 na Caracas despues 
di un aksidente di outo na 
edat di 54 aña. José tabata e 
promé di seis ruman. E1 a 
gradua den medisina na Ca- 
racas i a profundisá su estu- 
dionan na Paris, Berlin, 
Madrid, New York. E1 a ko- 
mberti den profesor univer- 
sitario i sientifiko: e tabata 
un di e proménan den intro- 
dusi mikroskop den e pais i 
a funda e kátedra di bakteri- 
ologia den e universidat di e 
kapital venezolano. Un fe 
bibá tabata kompañ’é sem- 
per: pe medisina tabata un 
mishon, prinsipalmente pa 
esnan den mas nesesidat. 


Hopi be e tabata kumpra re- 
medi pa su pashéntnan i na 
lugá d pidi nan plaka pa e 
konsulta, e tabata duna nan. 
En bérdat, den su Venezuela 
natal e ta konosi komo e 
“médiko di pobeman”. 

José Gregorio tabatin un 
fuerte vokashon religioso: 
den un prinsipio e ke tabata 
religioso i a bai Italia na 
1908, kaminda el a drenta 
den e komunidat di Certosa 


di Fameta, den e provinsia 
di Lucca. Sin embargo, e 
meser a bolbe na kas pa ra- 
sonnan di salu. E1 a bolbe 
purba algun aña mas 
despues, kuminsando ku estu- 
dionan teológiko den e Kole- 
gio Pio Latinoamerikano na 
Roma, pero el a bolbe bira 
malu. Asina, el a komprondé 
ku Dios tabata yamando e na 
e bida laikal, i a komberti den 
Terciario Fransiskano, di 


moda ku, manera san Fran- 
cisco di Asis, el a rekonosé 
kara di Hesus den kada en- 
fermo. E1 a trata e pashént- 
nan ku balentia durante e grip 
spañó. Riba29 di yuni 1919, 
miéntras e tabata bai botika 
pa kumpra remedi pa un 
muhé ansiano, outo a dal e i 
el a ser hibá na hospital ka- 
minda el a risibi Unshon di 
Enfermonan. E a muri bisan- 
do e palabranan aki: “O, Bir- 
genSantu!”. 


Algun pregunta fundamental 
tokante Beibel 


Promé parti 

Introdukshon 

Pa kuminsá nos siñansa 
tokante Beibel, promé nos ta 
bai na eksaminá di serka al- 
gun aspekto ku tin di ber ku 
su origen. Nos lo mira kiko 
ta Beibel, ken a skirbié, ki 
klase di personanan tabata su 
outoman, unda nan tabata 
biba. Den kua lugá nan a 
skirbié, kon tabata nan épo- 
ka, kua lenga nan tabata pa- 
pia i utilisá, etc. 

1. Kiko ta Beibel? 

E ta un pregunta masha 
simpel. Pero si nos purba na 
kontest’é nos lo por duna 
hopi kontesta inkompleto. 
Laga nos mira algun ku hen- 
denan ta duna: 

• E ta un buki sagrado ku 
tin Dios pa outor prinsipal. 

• E ta un buki sagrado ku 
ta siña e kaminda di salbas- 
hon. 

• E ta un buki ku ta kon- 
tené kontestanan na tur nos 
preguntanan. 

• Etaunensiklopediare- 
ligioso. 

Kua ta su propio kontes- 
ta? Awor nos ke oftesé bo e 
definishon ku nos a tuma di 
Konsilio Vatikano II: Beibel 
ta un konhunto di bukinan 
skirbi pa inspirashon di 
Spiritu Santu i komo tal a 
ser konfiá na Iglesia. 

Beibel ta un konhunto di 
bukinan pasobra den dje nos 
por haña Historia di un 
pueblo skohé i liberá pa 
Dios. Pa ta un buki inspirá 
pa Spiritu Santu e ta Pala- 
bra di Dios pa nos i ta ilu- 
miná nos bida awe. 

2. Kua ta e nómbernan 
duná na Beibel? 

a. “Beibel” 

E palabra aki ta bini di 


grie-go i ta nifiká “Buki”. E 
ta bini di un siudat yamá 
Biblos, kaminda ta fabriká e 
papiro pa traha papel di 
bukinan. Origen di e término 
ta bai bék na e di dos buki di 
Makabeonan (2 Mak 8,23), 
den kua ta yama Skrituranan 
“Biblia te agia”, den lenga 
griego, ke men “bukinan san- 
tu”. 

b. “Skritura” 

Ta bini di “skirbi”. Ta de- 
nominá asina pa ta e mensa- 
he óf Palabra di Dios ku ta 
permanesé skirbi. Hesus 
mes, na ora di rechasá tentas- 
honnan, a usa e ekspreshon, 
“Ta skirbi” (Mt 4,4). 

c. “Téstamént” 

E di tres nómber ku ta 
duna Beibel ta esun di “tés- 
tamént”. (2 Kor 3,14). Ta 
splika e nómber aki apliká na 
Beibel di dos manera: 

• Asina manera un tés- 
tamént ta un eskrito legal den 
kua ta hasi un promesa pa 
laga biennan pa yunan i de- 
mas famia, asina tambe Bei- 
bel ta un Promesa ku Dios ta 
hasi por eskrito. E promesa 
grandi aki ta seyá den Tés- 
tamént Nobo, pa e sanger 
mes di Hesukristu. 

• E palabra kasteyano 
“testamento” ta bini di e pa- 
labra latin “testamentum”, ku 
ta korespondé na e palabra 
griego “diazeque” i e pala- 
bra hebreo “berit”. Pues, e 
palabranan aki ta nifiká: pa- 
kto, aliansa, konvenio, kon- 
trato. Asina ku e Palabra di 
Dios ta e Pakto óf Aliansa di 
Dios ku hómbeman i mu- 
hénan. 

3. Ken a skirbi Beibel? 

No tabata u solo persona 
kende a skirbi Beibel. Hopi 
hende a duna nan kolaboras- 
hon: agrikultornan, 

piskadónan, obreronan di 


distinto profeshon; hende 
kulto ku tabata sa lesa i skir- 
bi, i hende simpel ku unika- 
mente tabata sa konta histo- 
rianan; hende biahero i 
hende ku nunka a sali di nan 
kas; saserdotenan, profetan- 
an, reinan, pastornan, histo- 
riadónan, poetanan, mu- 
hénan, apóstolnan i evange- 
listanan. 

Entre e outoman di Tés- 
tamént Bieu mester destaká 
historiadónan, profetanan i 
sabionan. Historiadónan a 
rekohé tradishonnan i leyen- 
danan ku nan a risibi di e 
memoria di e pueblo i a bai 
ta uniendo, kompletando óf 
kórtando nan. Profetanan no 
a skirbi hopi; nan, prinsipal- 
mente, tabata komuniká i in- 
terpretá e Palabra di Dios 
tumando na kuenta e momen- 
to ku nan tabata biba. Nan 
sekretarionan, alumnonan i 
siguidónan tabata skirbi nan 
mensahe i biografia. Sabio- 
nan tabata rekompiladónan 
di e sabiduria popular i di e 
reflekshon tokante e bida di- 
ario. 

Na nivel di Téstamént 
Nobo nos por destaká e 
evangelistanan i apóstolnan. 
E evangelistanan, ku tabata 
kuater, a skirbi testimonio di 
e bida i obra di Hesus. Nan 
ta: Markes, Mateo, Lukas i 
Huan. Papiando di apóstel- 
nan mester menshoná Pab- 
lo, ku a skirbi vários karta. 
Manera nos por mira, tabata 
hendenan di tur klase sosial, 
pero tur uni pa e mesun pre- 
okupashon pa konstrui un 
Pueblo di Dios, den kua lo a 
renasé fe i hustisia, amor i 
ffatemidat, bérdat i fidelidat, 
i den kua no tabatin opresor- 
nan ni esnan oprimi. 

Ta kontinuá otro siman 

Mantenshon di Kérki 

Na 1863 a tuma lugá trabounan di 
reparashon integral na Kérki. Pa ku- 
bri e gastunan aki Sinodo Reformá i 
gobiérnu kada un a pone fl.500,— dis- 
ponibel. Tabata durante e trabounan 
aki ku a pone e torno original di palu 
pa promé bes riba e muraya nort di e 
edifisio. 

E relato anual di 1867 ta mustra ku 
un parti konsiderabel di komunidat di 
protestantnan na Boneiru ta konsisti 
di ámtenarnan i nan famia, viuda di 
ámtenarnan i tambe un grupo di pen- 
shonado. 

Domi Laret den e relato anual aki 
ta reklamá e espiritu a-religioso i di 
libertinahe ku a yega Boneiru for di 
Kórsou. Promé ku el a yega Boneiru 
e espiritu aki tabata alimentá dor di 
lesamentu i distribushon di buki i otro 
lekturanan sagrado i religioso, manera 
'Dageraad’ i otronan. Na 1864 konse- 
ho di iglesia tambe ta ekspresá mesun 
preokupashon ku Domi Laret, esta ku 
e forma kon protestantnan ta atendé 
ku nan religion i sentido kristian ta laga 
hopi di deseá na Boneiru. Pero na mo- 
mentu ku Laret no tabata na Boneiru 
mas, por nota ku e tono di konseho 
di iglesia a kambia, pasobra nan ta te 
asta protestá kontra e ekspreshonnan 
hasi pa Domi Laret. Te asta nan ta 
lamentá loke Laret a ekspresá, mus- 
trando ku Laret a ofendé nan iglesia 
ruman na Kórsou, konsiderando ku no 
ta nan ta saka e publikashonnan men- 
shoná. 

Atrobe Meinhardt 

Despues ku Domi Laret a bai for 
di Boneiru, Meinhardt a bolbe tuma 
su tarea, miéntras ku na momentu 
di boutismo i selebrashon di Ultimo 
Sena, un domi tabata bini for di Kór- 
sou. Na 1878 esaki a sosodé tres bia. 
E dominan aki tabata G.J. Simons i 
J ,P. Englerts. 

Na 1877 un orkan feros a pasa riba 
Boneiru i esaki a kousa daño tambe 
na Kérki. Bientunan di e orkan a ranka 
tur e tralinan di palu for di e kurá. E 
muraya parti abou di e kurá tambe a 
basha den otro na sierto parti. Gobiér- 
nu a duna 300 florin pa hasi e repara- 
shonnan nesesario. 

Desde yanuari 1878 por nota ku 
sr. M.L. Statius van Eps ta kuminsá 
ehersé e funshon di maestro di kati- 
sashi. Miéntras ku te na e momentu ei 
e bishitanan na sirbishi den Kérki ta- 
bata hopi moderá, ku binida di Statius 
van Eps aparentemente mas hende a 
kuminsá ta haña kaminda pa Kérki. 


Mientrastantu 
Domi Englerts ta 
muri na Kórsou. 

E tabata un di e 
dominan ku tabata 
bishitá Boneiru 
regularmente den 
e periodo ku no 
tabatin domi fast 
na Boneiru. A bin 
eksistf un vakatura 
pa tempu largu na 
Kórsou, di manera 
ku esaki tabata 
afektá tambe e 
bishitanan di domi 
na Boneiru. Ta un 
domi so tabatin na 
Kórsou i e no por 
a biaha regular- 
mente pa e isla aki. 

Ménos miem- 
bro 

Na 1878 ta 
kumpra un órgel pa 
Kérki. Miembro di 
iglesia M.D. Fock 
van Coppenaal, e tempu ei dókter di 
gobiérnu na Boneiru, tabata toka e 
órgel aki. Komunidat Protestant (Prot- 
estantse Gemeente) hopi bia tabata 
denominá tambe komo Komunidat 
Protestant Uni (Verenigde Protestan- 
tse Gemeente), anke ku e no tabata 
eksisti tempu ku e iglesianan Luther- 
ano i Reformá a uni na 1824 riba e 
isla Kórsou. Komunidat Protestant di 
Boneiru tabata gosa di supsidio di e 
sinodo general na Hulanda. Na 1878 
a risibi 300 florin, na 1882 500 florin, 
ademas 25 beibel i 25 buki di kantika. 

No opstante ku e bishitanan di 
sirbishi a oumentá den e tempu ei, e 
kantidatdi miembro si a bai atras. Na 
1879 tabatin 139 miembro notá. Se- 
gun un karta di 23 di mei 1881, esaki 
no tabata straño, mirando e echo ku 
no tabatin un domi fast na Boneiru. 
Esaki miéntras ku Roma (Iglesia Kató- 
liko Romano) si tabata hopi aktivo ku 
su propagandanan pa gana mas alma. 

Den e periodo ei por nota ku dife- 
rente protestant na Boneiru a kambia 
di religion i a bira katóliko. Pero taba- 
tin kaso tambe kaminda katólikonan a 
bira protestant. Na 1881 mes por nota 
ku un famia di 13 persona katóliko a 
bira protestant. 

Komo ku M.L. Statius van Eps a 
keda nombrá na 1882 komo geza- 
ghebber di Saba, e mester a tuma re- 
tiru komo maestro di katisashi. A nom- 
bra e ora ei atrobe W.F. Meinhardt, pa 


di tres bia, komo maestro di katisashi. 
Pero el a pidi pa eksoner’é di ten- 
ementu di sirbishinan religioso. Asina 
pues e sirbishinan religioso na Kérki a 
para kompletamente. 

Sin domi 

Na 1882 Domi J ,A. Tydeman di 
Kórsou ta bishitá Boneiru na dos 
okashon, kada bes kedando kuater 
pa sinku dia. Durante e bishitanan 
aki sinembargo el a tene solamente 
un predikashi na Boneiru. No taba- 
tin boutismo ni selebrashon di Ultimo 
Sena e aña ei. 

Riba petishon di konseho di igle- 
sia, relashoná ku esaki, gobiérnu a bin 
stipulá ku dominan di Kórsou mester 
realisá anualmente dos biahe pa Bo- 
neiru i ku nan ta obligá di permanesé 
riba e isla por lo ménos dieskuater 
dia, inkluyendo dos djadumingu. Pa 
un bishita asina e domi ta risibi 300 
florin. E areglo aki a drenta na vigor na 
aña 1883. Mientrastantu konseho di 
iglesia a dirigi su mes na sinodo ku e 
petishon pa Boneiru pora bolbe haña 
un domi fast, komo ku e situashon di 
e komunidat protestantdi e isla tabata 
laga hopi di deseá. Te asta konseho 
di iglesia a mustra ku si e asuntunan 
aki sigui bai asina, pronto lamentable- 
mente protestantismo na Boneiru lo 
pertenesé na pasado. 

E intentonan sinembargo pa Bo- 
neiru haña un domi permanente a 


keda por lo pronto sin resultado. Si ta 
asina ku komunidat protestanta risibi 
sosten finansiero pa restorashon di 
Kérki. Na 1883 e restorashon aki a 
tuma lugá i a traha un prekstul. Algun 
skreinwérker, karpinté fini, di Boneiru 
mes a traha e prekstul bunita aki, ku a 
keda den Kérki te masoménos 40 aña 
pasá. Na momentu ku Domi Eggink 
tabata na Boneiru i a restorá e edifisio, 
a deshasi di e prekstul aki pa a pone 
un moderno na su lugá. 

Petishon pa kas 

Na 1886 konseho di iglesia a dirigi 
un petishon na Gobernador Nicolaas 
van den Brandhof pa gobiérnu kumpra 
un kas na unda e domi ku ta bishitá 
Boneiru por keda durante su estadia 
riba e isla. Gobernador a rechasá e 
petishon aki. 

Pero konseho di iglesia a keda 
insisti i na 1887 ta manda otro karta 
pa Gobernador Van den Brandhof, 
den kua nan ta mustra riba e echo ku 
nan no por haña un kas pa domi. En- 
tre otro konseho di iglesia ta mustra 
gobernador kon den un pueblo chikitu 
manera Rincon tin un pastor katóliko 
stashoná, risibiendo pa aña un salario 
di 1.200 florin serka gobiérnu. Esaki 
siendo ku kasi tur ámtenar i tambe 
mayoria di hendenan prominente di 
Boneiru ta protestant. E konseho di 
iglesia ta mustra ku nan tin derecho 
pa risibi por lo ménos un trato igual ku 
Iglesia Katóliko. 

E argumentu ku konseho di iglesia 
protestant a usa den e karta aki pa 
Gobernador Van den Brandhof no ta- 
bata korekto, komo ku mester a tene 
kuenta ku den e parokia di Rincon so 
tabatin e tempu ei riba 1.500 katóliko, 
miéntras ku pa henter Boneiru tabatin 
solamente 150 protestant. 

AtrobeGobernadorVanden Brand- 
hof a rechasá e petishon di konseho di 
iglesia protestant. Pero a logra si awor 
ku e dominan protestantdi Kórsou por 
a bishitá Boneiru kuater bes pa aña. 
Durante kada bishita e domi mester a 
keda traha por lo ménos 14 dia riba 
e isla. 

Di aña 1887 te 1889 Domi J.F. 
Hamelberg, tata di e konosido histo- 
riadó J.H.J. Hamelberg, tabata en- 
kargá ku Boneiru. Pero na 1889 Domi 
Hamelberg a bai Hulanda debi na en- 
fermedat. Desde 1 di yanuari 1890 te 
ougustus 1892, un periodo di mas ku 
dos aña i mei, solamente un bia un 
domi a bishitá Boneiru. 



















Djamars 23 Yiini 2020 IwfrntHliMU 

Segun enkuesta online di Linkels & Partners 


Gran mayoria satisfecho ku aktual 

Kolegio Ehekutivo 


Kralendijk - Mayoria 
persona ku a partisipá na 
un enkuesta online ta bisa 
di ta satisfecho ku e aktual 
Kolegio Ehekutivo, formá 
pa Movementu di Pueblo 
Boneriano (MPB) i Union 
Patriótiko Boneruano 
(UPB). In total 43 porshento 
di e respondentenan ta bisa 
di ta satisfecho, 29 porsh- 
ento ta bisa ku nan no ta 
satisfecho, ni malkontento. 
28 porshento ta deskribf 
nan mes komo malkonten- 
tu. E ofisina di consultant 
Linkels & Partners, huntu 
ku e sait di notisia online, 
Bonaire.nu, a tene e enkue- 
sta polftiko aki. Ounke ku 
aki aya tabatin remarkenan 
kritiko, mayoria ta bisa di 
ta satisfecho ku e aktual 
Kolegio Ehekutivo, sigur 
ora ta trata kon a manehá 
e krisis di Corona. 


Corona 

Ora ta trata di e manera 
kon gobiérnu lokal a aten- 
dé e krisis di Corona, e ora 
ei e satisfakshon ta mas 
grandi ainda. Den e kaso 
ei ei 66 porshento di esnan 
ku a kontestá ta bisa di ta 
kontentu. Di esakinan 42.5 
porshento ta satisfecho i 
23.2 porshento, hopi kon- 
tentu. Di nan 15,4 porsh- 
ento ta kontestá ku nan ta 
neutral, 10.1 porshento a 
duna di konosé ku nan ta 
malkontentu i 8.9 porsh- 
ento hopi malkontentu. 

Den komentarionan pos- 
itivo tokante kon a manehá 
e krisis di Corona ta duna 
e echo ku a skohe pa medi- 
danan drástiko (seramentu 
di e espasio aéreo). Tambe 
a eksperensiá e komuni- 
kashon, despues di un ko- 


mienso un poko bruá, komo 
positivo, partikularmente 
despues ku a embolbi e 
sekshon di Komunikashon 
di RCN. Tambe kompará ku 
otro islanan, for di komien- 
so a aktua rápido. 

Puntonan ku por a bai 
mihó ta entre otro e komu- 
nikashon na inisio ku taba- 
ta bruá i tin bia te asta kon- 
tradiktorio. Tambe a indiká 
ku gobiérnu mester tabata 
mas transparente tokante 
e promé kaso positivo. Otro 
opinion ta ku Kolegio Ehe- 
kutivo i gezaghebber a laga 
nan ser guiá muchu dor di 
Hulanda i RIVM. 

Hopi di e asina yamá 
repatriantenan ta sinti ku 
Kolegio Ehekutivo i parti- 
kularmente gezaghebber a 
laga nan na kaya. 


Hulanda 

Esnan ku a kontestá 
ta satisfecho tambe ora ta 
trata e medidanan di emer- 
gensia ku a keda publiká 
huntu ku kolegio eheku- 
tivo pa e islanan BES. Ta 
trata di partikularmente e 
ayudo pa kompanianan ku 
a keda afektá pa motibu ku 
nan volumen di benta a kai 
afó, por paga suéldunan i e 
yudansa finansiero un solo 
bia di ministerio di Asuntu- 
nan Ekonómiko, ku kompa- 
nianan tabatin derechi riba 
dje.. 

Intento pa influensiá 
En total a yena e enkue- 
sta online enquéte di Bo- 
naire.nu i Linkels & Part- 
ners 1043 bia den e periodo 
di 13 te ku 19 di yiini 2020 
. Un kantidat relativamente 


grandi di e enkuestanan 
yená a keda rekonosé dor 
di e software apliká komo 
‘ménos konfiabel of inkon- 
fiabel’. Ta bai pa e enkue- 
stanan ku a tuma muchu 
mas tempu pa yena ku e 
tempu promedio, e lapso di 
tempu den kua a yena e en- 
kuestanan i patronchinan 
sospechoso di duna kon- 
testa. 

Despues ku sikólogonan 
di Linkels & Partners a hasi 
un análisis mas detayá di 
kada un di e 1043, a kali- 
fiká 387 di e enkuestanan 
yená komo no sufisiente 
konfiabel i a saka esaki- 
nan afó. Ta parse ku en 
todo kaso 377 enkuesta a 
ser yená dor di sierto grupo 
politiko debi na eksakta- 
mente e mes kontesta óf 
kontestanan ku ta koinsidf 
fuertemente. 


Al Catafulmo a papia ku diputado Tjin Asjoe 

Burikunan mester keda 

den mondi 


KRALENDIJK - Al Cata- 
fulmo ta insisti ku e buriku- 
nan di Boneiru mester keda 
biba den nan habitat natu- 
ral, manera semper tabata 
e kaso, pues den mondinan 
di e isla aki. Algun dia pasá 
diputado Elvis Tjin Asjoe 
a tuma tempu pa skucha 
Al Catafulmo, dirigente di 
Bonaire Donkey Protection 
League Foundation, kende 
a eksponé su ideanan pa 


loke ta trata burikunan di 
e isla. 

Catafulmo, un residente 
boneriano pa sigur 50 aña 
kaba, aktivo den sektor di 
buseo, tin añanan kaba ta 
luchando pa bienestar di e 
burikunan boneriano. Tur e 
añanan aki e ta risibiendo 
hopi oposishon i resisten- 
sia for di loke bo por yama 
‘establishment’. No opstan- 


te esaki Catafulmo ta sigui 
ku su lucha, sostené entre 
otro pa Michael Obersi i al- 
gun otro persona. 

Al Catafulmo a splika 
diputado Elvis Tjin Asjoe 
ku e ta sinti hopi doló ora 
ku e mira kon e burikunan 
ta biba den e santuario a lo 
largu di Kaya ir. Randolph 
Statius van Eps. No ta e 
manera pa trata ku bestia. 


Ademas ta asina ku e kam- 
paña ku e fundashon ei a 
bini kuné algun aña pasá 
pa kue buriku, den kon- 
teksto pa kapa óf sterilisá 
nan, ku e meta pa kontrolá 
e situashon, no a logra. 

Catafulmo: ‘Al kon- 

trario. E forma ku a hiba e 
akshon ei a krea un desba- 
lanse ekológiko i desgual- 
dat grandi entre e kantidat 
die burikunan machu i e 
muhénan. Esei tin nos fun- 
dashon preokupá.” 

Al Catafulmo ta boga 
pa e burikunan aki keda 
den nan teritorionan. Loke 
ta pone nan bini den área 
residensial ta falta di awa 
i kuminsa. Catafulmo i su 
grupo p’esei tin algun tem- 
pu kaba ta sóru pa tin awa 
disponibel pa e animalnan 
aki den mondi, evitando 
asina ku nan mester área 
residensial pa haña awa. 

“Un buriku por keda tres 


pa kuater dia sin bebe awa. 
Nos ta trahando riba un 
truk ku mester bai trans- 
portá awa pa sierto sition- 
an unda tin baki pa e buri- 
kunan por bebe. Tambe nos 
por manehá pa nan haña 
awa na e posnan eksistente 
ku tin molina. Pa kuminda 
tambe nos tin un fórmula”, 
Al Catafulmo a splika e 
diputado. 

Mas aleu Al Catafulmo 
a papia di e área di Labra i 
Brasil na unda lo por kon- 
sentrá e burikunan. Esaki 
ta leu for di e kareteranan 
prinsipal na unda nan por 
move i kousa aksidente di 
tráfiko. 

Importante Al Cataful- 
mo i su grupo ta haña pa 
monitór e populashon di 
buriku ku ta kana liber. Aki 
e ke embolbi gruponan di 
‘scouting’. Nan lo haña un 
treinen pa hasi esaki serka 
ekspertonan. 







